pythainlp/thai-wiki-dataset-v4 huggingface dataset:
7 ประจัญบาน

7 ประจัญบาน ภาพยนตร์ไทยแนว บู๊ ตลก จากการกำกับของ เฉลิม วงค์พิมพ์ ซึ่งออกฉายเมื่อวันที่ 26 เมษายน ปี พ.ศ. 2545 โดย 7 ประจัญบาน เรื่องนี้ดัดแปลงจากภาพยนตร์ภาคที่ 3 ในภาพยนตร์ชุด หนึ่งต่อเจ็ด ที่ออกฉายที่ โรงภาพยนตร์คาร์เธ่ย์ เมื่อวันที่ 22 มกราคม พ.ศ. 2506
ก่อนหน้านั้นในปี พ.ศ. 2520 ทาง สหมงคลฟิล์ม ได้นำภาพยนตร์เรื่องนี้มาสร้างแล้วครั้งหนึ่ง จากการกำกับของ วิเชียร วีระโชติ นำแสดงโดย 
จากนั้นได้มีการนำภาพยนตร์เรื่องนี้มาดัดแปลงสร้างในรูปแบบละครโทรทัศน์เมื่อปี พ.ศ. 2553 ออกอากาศทาง ช่อง 3 โดยได้ พงษ์พัฒน์ วชิรบรรจง ซึ่งรับบท จ่าดับ จำเปาะ ฉบับปี พ.ศ. 2545 กลับมารับบทเดิมร่วมด้วย สรพงศ์ ชาตรี ซึ่งรับบท ดั่น มหิทธา ในฉบับปี พ.ศ. 2520
เนื้อเรื่อง.
เรื่องราวของภาพยนตร์เริ่มต้นขึ้นเมื่อกลุ่มทหารทั้ง 7 ของ กองพลทหารอาสาสมัคร เสร็จสิ้นภารกิจเสี่ยงตายสุดท้ายใน สงครามเวียดนาม พวกเขาเกษียณจากกองทัพและกลับมาใช้ชีวิตต่อตามปกติร่วมกับครอบครัวของพวกเขา อย่างไรก็ตาม ความทรงจำอันแสนเลวร้ายยังคงหลอกหลอนพวกเขา ต่อมา มีพ่อค้าจ้างพวกเขาให้ขโมยทองจากรถบรรทุก โชคไม่ดีรถบรรทุกคันนั้นเป็นของจีไอ แห่ง กองทัพสหรัฐ เหล่าทหารจีไอโกรธและพยายามจับเหล่า 7 ประจัญบานโดยโจมตีหมู่บ้านของพวก 7 ประจัญบาน หลังจากทหารสหรัฐจับตัวชาวบ้านทุกคน พวกเขาทำให้ชาวบ้านทุกคนเป็นทาส ขณะเดียวกัน เหล่าเจ็ดประจัญบานได้รู้ว่าในรถบรรทุกไม่ใช่ทองแต่เป็นสารเคมี ฝนเหลือง ที่ใช้ถล่มป่าในเวียดนาม จากนั้นพวกเขาเดินทางไปยังค่ายทหารอเมริกัน และต่อสู้กับพวกทหารอเมริกันจนประสบความสำเร็จในการช่วยชาวบ้าน โดยภาพยนตร์จบลงด้วยการที่ จุก บวชให้กับแม่โดยแม่มีความสุขและสิ้นใจในที่สุด
ดังคัน เจมส์

ดังคัน เจมส์ (เกิด 7 เมษายน พ.ศ. 2521) เป็นนักร้อง นักแสดง และผู้จัดรายการโทรทัศน์ชาวอังกฤษ เขากลายเป็นที่รู้จักอย่างกว้างขวางใน พ.ศ. 2544 ในฐานะสมาชิกวงบอยแบนด์บลู และต่อมารับบท ไรอัน ไนต์ ในละครโทรทัศน์ของอังกฤษเรื่อง "ฮอลลีโอกส์"
แหล่งข้อมูลอื่น.
 <ns>10</ns>
 <id>311477</id>
 <redirect title="แม่แบบ:คอมมอนส์-หมวดหมู่" />
 <revision>
 <id>4294190</id>
 <parentid>2467571</parentid>
 <timestamp>2012-09-23T09:50:13Z</timestamp>
 <contributor>
 <username>Octahedron80</username>
 <id>1803</id>
 </contributor>
 <comment>เปลี่ยนทางไปที่ </comment>
 <origin>4294190</origin>
 <model>wikitext</model>
 <format>text/x-wiki</format>
รามัน ปราตาเชวิช

รามัน จมีตรือเยวิช ปราตาเชวิช (Raman Dzmitryevič Pratasevič) หรือ โรมัน ดมีตรีเยวิช โปรตาเซวิช (Roman Dmitriyevich Protasevich, เกิด 5 พฤษภาคม 1995) เป็นนักข่าวและนักกิจกรรมชาวเบลารุส อดีตบรรณาธิการบริหารของช่องเญคตา (Nexta) ทางเทเลแกรม และหัวหน้าบรรณาธิการของช่อง "เบลารุสออฟเดอะเบรน" (Belarus of the Brain) ทางเทเลแกรม เมื่อวันที่ 23 พฤษภาคม 2021 ปราตาเชวิชถูกรัฐบาลเบลารุสจับกุมหลังเที่ยวบินพาณิชย์ที่เขากำลังเดินทางถูกเครื่องบินไล่ล่าของรัฐบาลเบลารุสบังคับลงจอดที่มินสค์ เมืองหลวงของเบลารุส เขาเป็นที่รู้จักจากการทำกิจกรรมและเคลื่อนไหวเพื่อต่อต้านรัฐบาลเผด็จการและเรียกร้องประชาธิปไตยในเบลารุส
การงาน.
การเคลื่อนไหวต่อต้านในเบลารุส (2011–2019).
ปราตาเชวิชเป็นนักกิจกรรมเคลื่อนไหวต่อต้านรัฐบาลนับตั้งแต่เป็นเยาวชน และเข้าร่วมการประท้วงครั้งแรกตั้งแต่ในต้นทศวรรษ 2010 และนับตั้งแต่ปี 2011 เขาเข้าร่วมองค์การต่อต้านรัฐบาลในชื่อยังฟรอนต์ เขามีส่วนร่วมในการบริหารกลุ่มหนึ่งทางสื่อสังคมวคอนตัคเต (VKontakte) เพื่อต่อต้านประธานาธิบดีอาเลียกซันดร์ ลูกาแชนกา จนกระทั่งปี 2012 เมื่อกลุ่มนั้นถูกเจ้าหน้าที่รัฐบาลแฮ็ก เขาเข้าศึกษาต่อด้านวารสารและการหนังสือพิมพ์ที่มหาวิทยาลัยรัฐเบลารุส จนกระทั่งพ้นสภาพการเป็นนักศึกษาในปี 2018 ในปี 2019 เขาเป็นช่างภาพให้กับ Euroradio.fm และยังเคยเป็นผู้ดำเนินรายการภาคภาษาเบลารุสของ Radio Free Europe/Radio Liberty
กิจกรรมต่อต้านขณะลี้ภัย (2019–2021).
ในปี 2019 ปราตาเชวิชลี้ภัยไปยังประเทศโปแลนด์ และดำเนินการช่องเญคตาทางเทเลแกรม ในเดือนสิงหาคม 2020 หลังรัฐบาลเบลารุสพยายามตัดการเชื่อมต่ออินเทอร์เน็ตระหว่างการเลือกตั้งประธานาธิบดีปี 2020 ช่องเญคตาของเขากลายเป็นหนึ่งในแหล่งข้อมูลหลักเกี่ยวกับการประท้วงผลการเลือกตั้งในครั้งนั้นและเริ่มถูกใช้เป็นช่องทางหลักหนึ่งในการจัดการประท้วง และมีผู้เข้าร่วมใหม่มากกว่า 800,000 คนในหนึ่งสัปดาห์ เขาออกจากช่องในเดือนกันยายน 2020
แอนโทนี คอสตา

แอนโทนี แดเนียล คอสตา (เกิด 23 มิถุนายน พ.ศ. 2524) เป็นนักร้อง นักแต่งเพลง และนักแสดงชาวอังกฤษ เขามีชื่อเสียงจากการเป็นสมาชิกวงบอยแบนด์บลู
อาชีพ.
หนึ่งในบทบาททางโทรทัศน์แรกสุดของคอสตาคือนักเรียนในซิตคอมเรื่อง "ชอล์ก" ของสตีเวน มอฟแฟต จากนั้นเขาก็ปรากฏตัวในละครเด็กของบีบีซีเรื่อง "แกรนจ์ฮิลล์"
ชเว โบ-มิน

ชเว โบ-มิน (เกิด 24 สิงหาคม พ.ศ. 2543) เป็นที่รู้จักในชื่อ โบมิน เป็นนักร้อง, นักแสดง และพิธีกรชาวเกาหลีใต้ เขาเป็นสมาชิกของวงบอยแบนด์ โกลเดนไชลด์ เขาเปิดตัวการแสดงด้วยบทบาทนักแสดงนำในละครเว็บเรื่อง "A-TEEN 2" (2019) และเป็นพิธีกรรายการเพลงทางช่อง KBS "มิวสิคแบงก์" ตั้งแต่วันที่ 5 กรกฎาคม 2562 ถึง 17 กรกฎาคม 2563
เอนไฮเพน

เอนไฮเพน (เกาหลี: ; อาร์อาร์: "Enhaipeun"; ; "Enhaipun"; , มักเขียน ENHYPEN) เป็นบอยแบนด์เกาหลีใต้ ก่อตั้งโดย Belift Lab ซึ่งเป็นบริษัทร่วมทุนระหว่าง ซีเจ อีเอ็นเอ็ม และ ไฮบ์คอร์ปอเรชัน ก่อตั้งขึ้นจากการแข่งขันรายการ "ไอ-แลนด์" ในปี 2020 ประกอบด้วยสมาชิกจำนวนเจ็ดคนคือ ฮวีซึง, เจย์, เจค, ซองฮุน, ซอนอู, จองวอน และนิกิ เปิดตัวเมื่อวันที่ 30 พฤศจิกายน 2020 พร้อมกับ (อีพี) ""
ชื่อ.
ชื่อของวงเอนไฮเพนได้รับการแนะนำผ่านการถ่ายทอดสดตอนสุดท้ายของ "I-Land" ตามรากศัพท์เอนไฮเพนได้ชื่อมาจากสัญลักษณ์ยัติภังค์ (-) ที่สร้างความหมายใหม่ ๆ รวมถึง "การเชื่อมต่อ, การค้นพบ และการเติบโต" (Connection, Discovery, & Growth) คล้ายกับการที่ยัติภังค์เชื่อมต่อคำต่าง ๆ เพื่อค้นหาความหมายใหม่ ๆ เอนไฮเพนมีเป้าหมาย "เพื่อเชื่อมต่อ, ค้นพบ และเติบโตไปด้วยกันเพื่อสร้างสิ่งใหม่ ๆ"
พัก ซ็อง-ฮุน

พัก ซ็อง-ฮุน (เกาหลี: ; เกิด 8 ธันวาคม ค.ศ. 2002) เป็นนักร้องชาวเกาหลีใต้ และอดีตนักสเกตลีลา ปัจจุบันเป็นสมาชิกของเอนไฮเพน ซ็องฮุนเป็นผู้ชนะเลิศเหรียญเงินรุ่นจูเนียร์ปี 2016, 2017 และเป็นผู้ชนะเลิศเหรียญทองเอเชียนักสเกตลีลาประจำปี 2015 และเป็นผู้ชนะเลิศเหรียญทอง Lombardia Trophy ประจำปี 2015 ซ็องฮุนยังได้รับรางวัลเหรียญเงินในการแข่งขันมือใหม่ปี 2013 และในการแข่งขันจูเนียร์ปี 2014 ของการแข่งขันสเกตลีลาเกาหลีใต้
อาร์ดีตี

อาร์ดีตี (มาจากคำกริยาของภาษาอิตาลี คำว่า "ardire", lit. "เพื่อความกล้า", และแปลความหมายคือ "เหล่าผู้กล้าหาญ") เป็นชื่อนามที่ถูกตั้งขึ้นแก่หน่วยรบพิเศษระดับหัวกะทิ โดยกองทัพบกราชอาณาจักรอิตาลีในสงครามโลกครั้งที่หนึ่ง พวกเขาเป็นกองกำลังทหารจู่โจม(shock troops) กลุ่มแรกในยุคสมัยใหม่และถูกระบุเอาไว้ว่า "เป็นกองกำลังทหารที่น่ากลัวที่สุดโดยกองทัพฝ่ายข้าศึก"
รีพาร์ตี ดาสซาโต(หน่วยทหารจู่โจม) ถูกก่อตั้งขึ้นในช่วงฤดูร้อน ปี ค.ศ. 1917 โดยพันเอกบาสซี และได้รับมอบหมายให้ทำหน้าที่บทบาททางยุทธวิธีของกองกำลังทหารจู่โจม เพื่อเข้าทำลายการป้องกันของฝ่ายข้าศึก เพื่อเตรียมปูทางสำหรับการรุกของทหารราบในวงกว้าง อาร์ดีตีนั้นไม่ใช่หน่วยทหารในกองพลทหารราบ แต่ถือว่าเป็นหน่วยกองกำลังรบที่แยกจากกัน
รีพาร์ตี ดาสซาโตประสบความสำเร็จในการนำระดับการเคลื่อนไหวไปสู่สิ่งที่เคยเป็นสงครามการเข้ายึดครองตำแหน่งที่มั่น พวกเขาสามารถเอาชนะในการสู้รบหลายครั้งโดยใช้อาวุธเป็นหลักด้วยมีดสั้นและระเบิดมือ ซึ่งได้รับการพิสูจน์แล้วว่ามีประสิทธิภาพอย่างมากในพื้นที่แคบ ๆ ของสนามเพลาะ พวกเขาได้หาประโยชน์ในสนามรบเป็นแบบอย่าง และพวกเขาได้มีชื่อเสียงในประวัติศาสตร์การทหารของอิตาลี พวกเขาถูกปลดประจำการในปี ค.ศ. 1920
ชื่อของอาร์ดีตีนั้นต่อมาได้ถูกใช้ในปี ค.ศ. 1919-20 โดยผู้ปกครองอิตาลีในฟียูเมซึ่งนำโดย Gabriele D'Annunzio ซึ่งส่วนใหญ่เป็นสมาชิกของกองทัพราชอาณาจักรอิตาลี ชุดเครื่องแบบที่พวกเขาใช้ด้วยเสื้อเชิ้ตสีดำและหมวกทรงแบบเฟซ(Faz)สีดำ ซึ่งได้ถูกนำไปใช้ในเวลาต่อมาโดยกองกำลังกึ่งทหารของเบนิโต มุสโสลินี แบล็คเชิ้ต
ตั้งแต่วันที่ 1 ตุลาคม ค.ศ. 1975 ธงประจำของกรมทหารอาร์ดีตีที่ 10 (ถูกก่อตั้งขึ้นในปี ค.ศ. 1942 โดยเอาแบบอย่างของหน่วยจู่โจมที่ 9 ในสงครามโลกครั้งที่หนึ่ง) ได้ถูกนำมาใช้โดย 9º Reggimento d'Assalto Paracadutisti Col Moschin (กรมทหารพลร่มจู่โจมที่ 9 Col Moschin) จนถึงทุกวันนี้ ปฏิบัติการของ Col Moschin และหน่วยคอมมานโดมนุษย์กบของอิตาลีซึ่งเป็นที่รู้จักกันในชื่อว่า "อาร์ดิตี อินเคอร์โซริ" และถูกมองว่าเป็นผู้สืบทอดของหน่วยอาร์ดีตีในสงครามโลกครั้งที่หนึ่ง
จินา โอสถศิลป์

จินา โอสถศิลป์ (Jina Osothsilp) เป็นผู้บริหารสร้างภาพยนตร์ชาวไทย เธอรับตำแหน่งซีอีโอของ จีดีเอช หนึ่งในสตูดิโอผู้สร้างภาพยนตร์ที่ใหญ่ที่สุดของไทย ซึ่งก่อนหน้านั้นคือ จีเอ็มเอ็มไทหับ หรือ จีทีเอช. จินาจบการศึกษาจาก คณะนิเทศศาสตร์ จุฬาลงกรณ์มหาวิทยาลัย, และเริ่มต้นการทำงานในธุรกิจโฆษณา. เธอเข้าร่วมงานใน หับ โห้ หิ้น บางกอก บริษัทโปรดักชั่นของ จิระ มะลิกุล ในปี พ.ศ. 2534, และช่วยก่อตั้ง จีทีเอช บริษัทร่วมทุนระหว่าง หับ โห้ หิ้น, จีเอ็มเอ็ม พิคเจอร์ และ ไท เอ็นเตอร์เทนเมนต์, ในปี พ.ศ. 2546.
วิลเลียม แม็คเกรเกอร์

วิลเลียม แม็คเกรเกอร์ (William McGregor; 13 เมษายน 2389 - 20 ธันวาคม 2454) เป็นผู้บริหารสโมสรฟุตบอลใน ยุควิคตอเรีย ได้รับการยกย่องในฐานะผู้ก่อตั้ง อิงกลิชฟุตบอลลีก องค์กรจัดการแข่งขันฟุตบอลลีกแห่งแรกในโลก.
หลังจากย้ายมาที่ เบอร์มิงแฮม เพื่อตั้งธุรกิจในฐานะ ช่างทำผ้าม่าน แม็คเกรเกอร์เข้าไปพัวพันกับสโมสรฟุตบอลท้องถิ่น (แอสตันวิลลา) ซึ่งเขาช่วยก่อตั้งให้เป็นหนึ่งในทีมชั้นนำของอังกฤษ เขารับใช้สโมสรมากว่า 20 ปี ในตำแหน่งที่หลากหลาย อาทิ ประธานบริหาร บอร์ดบริหาร และประธานสโมสร ในปี ค.ศ. 1888 ความผิดหวังกับการยกเลิกแมตช์ของวิลลาเป็นประจำ แม็คเกรเกอร์จัดประชุมตัวแทนสโมสรชั้นนำของอังกฤษที่นำไปสู่การก่อตั้งฟุตบอลลีก ให้สโมสรสมาชิกยืนยันตารางการแข่งขันตลอดฤดูกาล นี่เป็นส่วนสำคัญในการเปลี่ยนผ่านของฟุตบอลจากงานอดิเรกของมือสมัครเล่นสู่ธุรกิจอาชีพ
แม็คเกรเกอร์เป็นทั้งประธานและประธานบริหารของฟุตบอลลีกและยังเป็นประธานสมาคมฟุตบอล เขาได้รับการยอมรับจากสมาคมฟุตบอลสำหรับการบริหารของเขา เขาเสียชีวิตในปี ค.ศ. 1911 และได้รับเกียรติจากฟุตบอลท้องถิ่นและแอสตันวิลลา
ลุทการ์ทแห่งซัลทซ์เวเดิล

ลุทการ์ทแห่งซัลทซ์เวเดิล (Lutgard of Salzwedel) หรือ ลูอิทการ์ทแห่งชตาเดอ (Luitgard of Stade; ราว ค.ศ. 1110 - ถูกปลงพระชนม์ ค.ศ. 1152) เป็นสมเด็จพระราชินีแห่งเดนมาร์ก จากการอภิเษกสมรสกับพระเจ้าอีริคที่ 3 แห่งเดนมาร์ก
พระชนม์ชีพ.
ลุทการ์ทเป็นธิดาในรีชาร์ดิส เคาน์เตสแห่งชโปนไฮม์-เลวันทัล กับเคานท์รูด็อล์ฟที่ 1 แห่งแห่งชตาเดอและดิทมาร์สเชน มาร์เกรฟแห่งนอร์ทมาร์ค ซึ่งตั้งศูนย์กลางที่เมืองซัลทซ์เวเดิล ปู่ของลุทการ์ดคือ โลแทร์ อูโดที่ 2 มาร์เกรฟแห่งนอร์ทมาร์ค หลังจากบิดาเสียชีวิต ลุทการ์ดอยู่กับมารดาของเธอใกล้เมืองเจอรีเชา และได้สมรสกับฟรีดริชที่ 2 เคานต์แห่งซ็อมเมอร์เชินบวร์ค (ราว ค.ศ. 1095 - 19 พฤษภาคม ค.ศ. 1162) ผู้เป็นน้า และเป็นเคานท์พาลาทีนแห่งแซ็กโซนีในฐานะ ฟรีดริชที่ 4 ตั้งแต่ ค.ศ. 1120 ลุทการ์ทมีบุตรธิดา 4 คน แต่ก็ถูกบังคับให้หย่ากับฟรีดริช เนื่องจากเป็นความสัมพันธ์ต้องห้ามที่ใกล้ชิดภายในครอบครัวเกินไป ในปี ค.ศ. 1142
น้องชายของเธอคือ ฮาร์ทวิก เคานท์แห่งชตาเดอซึ่งเป็นเจ้าคณะแห่งมหาวิหารเบรเมินตั้งแต่ค.ศ. 1143 ได้ให้ลุทการ์ทอภิเษกสมรสกับพระเจ้าอีริคที่ 3 แห่งเดนมาร์กในปี ค.ศ. 1143 หรือ 1144 จึงได้เป็นสมเด็จพระราชินีเดนมาร์ก และเนื่องด้วยการเสียชีวิตของรูด็อล์ฟที่ 2 มาร์เกรฟแห่งนอร์ทมาร์ค พี่ชายของพระองค์ที่ไร้ทายาท จึงทำให้บุตรธิดาของพระนางมีสิทธิครอบครองตำแหน่งเคานท์แห่งซตาเดอ เนื่องด้วยฮาร์ทวิก น้องชายของพระนางก็ไม่มีทายาท แต่ในปี ค.ศ. 1148 ฮาร์ทวิกได้รับการเลือกให้เป็นอาร์กบิชอปแห่งเบรเมิน เขาจึงตอบแทนสังฆมณฑลที่เลือกเขาด้วยการมอบดินแดนที่ถือครองแก่สังฆมณฑล ทำให้ทายาทของพระราชินีลุทการ์ทไม่ได้สืบตำแหน่งนี้ไปโดยปริยาย ในฐานะสมเด็จพระราชินี พระนางลุทการ์ททรงถูกวิพากษ์วิจารณ์ว่าทรงประพฤติพระองค์สำส่อนและมีอิทธิพลเหนือพระเจ้าอีริคที่ 3 ให้ใช้พระราชทรัพย์อย่างสุรุ่ยสุร่าย พระราชินีลุทการ์ททรงแยกทางกับกษัตริย์อีริคที่ 3 เมื่อทรงถูกกล่าวหาว่าทรงคบชู้สู่ชาย และพระนางถูกเนรเทศไปอยู่ที่จักรวรรดิโรมันอันศักดิ์สิทธิ์
เมื่อกษัตริย์สวรรคต สมเด็จพระพันปีหลวงลุทการ์ทจึงเสกสมรสใหม่และเป็นชายาคนที่สองในแฮร์มันที่ 2 เคานต์แห่งวินท์เซินบวร์คในปี ค.ศ. 1148 และทรงมีธิดาสามคนกับเขา เสนาบดีของแคว้นคือ เบอร์นาร์ดแห่งโรเทินบวร์ค บิชอปแห่งฮิลเดอเชม ได้วางแผนสังหารเคานท์แฮร์มัน ซึ่งเขามองว่าเคานท์แฮร์มันเป็นคนดุร้ายและทะเยอทะยานพยายามจะยึดดินแดนต่าง ๆ จึงทำการสังหารเคานท์ในคืนวันที่ 29-30 มกราคม ค.ศ. 1157 พร้อมอดีตพระพันปีหลวงแห่งเดนมาร์ก ลุทการ์ทที่ทรงพระครรภ์ ผู้ลอบสังหารได้ขโมยทรัพย์สินไป 6,000 ปอนด์เงิน
บุตรธิดา.
ลุทการ์ทแห่งซัลทซ์เวเดิลมีทายาทกับฟรีดริชที่ 2 เคานต์แห่งซ็อมเมอร์เชินบวร์ค ดังนี้
ลุทการ์ทแห่งซัลทซ์เวเดิลมีทายาทกับแฮร์มันที่ 2 เคานต์แห่งวินท์เซินบวร์ค ดังนี้
วัดศรีสุวรรณคงคาราม

วัดศรีสุวรรณคงคาราม เป็นวัดราษฎร์สังกัดคณะสงฆ์ฝ่ายมหานิกาย ตั้งอยู่ริมคลองมอบลัด ในตำบลบางขันแตก อำเภอเมืองสมุทรสงคราม จังหวัดสมุทรสงคราม สถานที่สร้างวัดประมาณ 7 ไร่เศษ หน้าวัดเป็นทางสามแพร่ง มีคลองวัดใหม่บรรจบกับคลองมอบลัด ปัจจุบันเข้าทางถนนพระราม 2 ลงจากสะพานพระรามที่ 2 ไปทางปากท่อ ประมาณ 2 กิโลเมตร ทางเข้าวัดอยู่ทางซ้ายมือเลยสะพานข้ามคลองวัดใหม่ เข้าไปประมาณ 500 เมตร มีเจ้าอาวาสคือ พระครูสังฆรักษ์ โอภาส โอภาโส
วัดศรีสุวรรณคงคารามเดิมชื่อ วัดใหม่ เพราะวัดนี้สร้างใหม่เมื่อ พ.ศ. 2484 โดยพระครูธรรมวิถีสถิติ์ อดีตเจ้าอาวาสวัดธรรมสถิติ์วราราม และพุทธศาสนิกชนร่วมกันสร้าง เดิมมีภิกษุสามเณรไม่มาก ปัจจุบันได้รับการพัฒนาเรื่อยมา วัดได้รับพระราชทานวิสุงคามสีมา เมื่อวันที่ 31 มีนาคม พ.ศ. 2502 ศาสนสมบัติมีไม่มากนัก มีอุโบสถไม้สักทรงไทย
โจ วิลล็อก

โจเซฟ จอร์จ วิลล็อก (เกิด 20 สิงหาคม ค.ศ. 1999) เป็นนักฟุตบอลชาวอังกฤษ ปัจจุบันเล่นในตำแหน่งกองกลางให้แก่นิวคาสเซิลยูไนเต็ด สโมสรในพรีเมียร์ลีก
อาชีพ.
วิลล็อกเข้าร่วมทีมเยาวชนของอาร์เซนอลด้วยวัยเพียง 4 ปีครึ่ง และได้เล่นร่วมกับพี่ชายของเขา เขาลงเล่นให้กับทีมชุดใหญ่ครั้งแรกเมื่อวันที่ 20 กันยายน ค.ศ. 2017 ในการแข่งขันอีเอฟแอลคัพนัดที่พบกับดองคัสเตอร์โรเวอส์
อาร์เซนอล.
วิลล็อกลงเล่นนัดแรกในพรีเมียร์ลีกในนัดที่พบกับนิวคาสเซิลยูไนเต็ดเมื่อวันที่ 15 เมษายน ค.ศ. 2018 และทำประตูแรกให้กับทีมชุดใหญ่เมื่อวันที่ 29 พฤศจิกายน ค.ศ. 2018 ในยูฟ่ายูโรปาลีกนัดที่บุกเอาชนะ Vorskla Poltava 3–0 ต่อมาเขาทำสองประตูในเอฟเอคัพนัดที่บุกเอาชนะแบล็กพูล 3–0 เมื่อวันที่ 5 มกราคม ค.ศ. 2019
วันที่ 12 กันยายน ค.ศ. 2019 มีการรายงานว่าวิลล็อกได้ขยายสัญญาระยะยาวกับอาร์เซนอลออกไป ต่อมาวันที่ 19 กันยายน ค.ศ. 2019 เขาทำประตูช่วยให้ทีมบุกเอาชนะไอน์ทรัคท์ฟรังค์ฟวร์ท 3–0 ในยูฟ่ายูโรปาลีก ฤดูกาล 2019–20 ต่อมาวันที่ 24 กันยายน ค.ศ. 2019 วิลล็อกทำประตูแรกในการลงเล่นที่เอมิเรตส์สเตเดียม ช่วยให้ทีมเปิดบ้านเอาชนะนอตทิงแฮมฟอเรสต์ในอีเอฟแอลคัพไปได้ 5–0 โดยประตูที่เขาทำได้มีจุดเริ่มต้นจากเอกตอร์ เบเยริน ต่อมาวันที่ 25 มิถุนายน ค.ศ. 2020 เขาทำประตูแรกในพรีเมียร์ลีกช่วยให้ทีมบุกเอาชนะเซาแทมป์ตัน 2-0
นิวคาสเซิลยูไนเต็ด (ยืมตัว).
วันที่ 1 กุมภาพันธ์ ค.ศ. 2021 วิลล็อกถูกปล่อยยืมตัวให้กับนิวคาสเซิลยูไนเต็ดในช่วงที่เหลือของฤดูกาล 2020–21 เขาทำประตูในนาทีที่ 16 ในนัดแรกที่เขาลงเล่นให้กับสโมสรที่พบกับเซาแทมป์ตันเมื่อวันที่ 6 กุมภาพันธ์ ต่อมาหลังจากที่ทำประตูจากการลงเล่นเป็นตัวสำรองในนัดที่พบกับทอตนัมฮอตสเปอร์, เวสต์แฮมยูไนเต็ด และลิเวอร์พูล เขาได้ลงเล่นเป็นตัวจริงในนัดที่ออกไปเยือนเลสเตอร์ซิตี โดยเขาทำประตูแรกให้กับทีมจนช่วยให้ทีมบุกเอาชนะไปได้ 4–2 ต่อมาวันที่ 14 พฤษภาคม เขาทำประตูให้กับนิวคาสเซิลยูไนเต็ดในนัดที่เปิดบ้านแพ้ต่อแมนเชสเตอร์ซิตี 4–3 ต่อมาวันที่ 19 พฤษภาคม เขาทำประตูในลีกเป็นนัดที่ 6 ติดต่อกับ ทำให้เขากลายเป็นผู้เล่นอายุน้อยที่สุดที่ทำสถิติเช่นนี้ได้ในพรีเมียร์ลีกด้วยวัยเพียง 21 ปี 272 วัน และเป็นการทำลายสถิติเก่าของโรเมลู ลูกากู สี่วันถัดมา การแข่งขันนัดสุดท้ายของพรีเมียร์ลีก เขาทำประตูได้อีกครั้ง นับเป็นการทำประตูให้กับนิวคาสเซิลยูไนเต็ดติดต่อกันถึง 7 นัด ซึ่งมากที่สุดเทียบเท่ากับตำนานสโมสรอย่างอลัน เชียเรอร์
เกียรติประวัติ.
อาร์เซนอล
วัดศิริจันทาราม

วัดศิริจันทาราม เป็นวัดราษฎร์สังกัดคณะสงฆ์มหานิกาย ตั้งอยู่ในตำบลคลองห้า อำเภอคลองหลวง จังหวัดปทุมธานี 
วัดศิริจันทารามสร้างเมื่อ พ.ศ. 2445 โดยมีนายศิริ วิมุกตานนท์ เป็นผู้ถวายที่ดิน 15 ไร่ และดำเนินการสร้างวัด ใช้ชื่อว่า วัดศิริอินราม ตามนามผู้บริจาค ต่อมาได้เปลี่ยนนามเป็น วัดนาขวัญ ต่อมาทายาทผู้สร้างวัดได้บริจาคที่ดินเพิ่มเติม 3 ไร่และผู้บริจาคที่ดินขอให้เปลี่ยนนามวัดใหม่ จึงได้เปลี่ยนนามเป็น "วัดศิริจันทาราม" เมื่อวันที่ 11 สิงหาคม พ.ศ. 2499 ได้รับพระราชทานวิสุงคามสีมาเมื่อวันที่ 29 พฤษภาคม พ.ศ. 2550 ด้านการศึกษา ทางวัดได้เปิดสอนพระปริยัติธรรมเริ่มมาตั้งแต่ พ.ศ. 2507 และยังให้ราชการสร้างโรงเรียนประชาบาลระดับประถมศึกษาในที่ดินทางทิศใต้และยังมีศูนย์พัฒนาตำบลอีกด้วย
อาคารเสนาสนะภายในวัด ได้แก่ อุโบสถ กว้าง 5 เมตร ยาว 10 เมตร สร้างเมื่อ พ.ศ. 2480 ลักษณะทรงไทยสร้างด้วยไม้ กุฏิสงฆ์ 9 หลังส่วนมากเป็นอาคารไม้ทรงปั้นหยา หอสวดมนต์ สร้างเมื่อ พ.ศ. 2512 ศาลาการเปรียญ สร้างเมื่อ พ.ศ. 2463 ต่อมาเมื่อวันที่ 20 สิงหาคม พ.ศ. 2547 ได้สร้างอุโบสถใหม่ กว้าง 24 เมตร ยาว 43 เมตร และได้สร้างกุฏิทรงไทยอีก 3 หลัง ได้รื้อกุฏิเก่าไป 3 หลัง
คุณชายวิปริตกับเมดสาวรอบจัด

คุณชายวิปริตกับเมดสาวรอบจัด หรือ เมดสาวแสบร้ายกับคุณชายยมทูต (; โรมาจิ: "Shinigami Bocchan to Kuro Maid") เป็นซีรีส์มังงะญี่ปุ่นแนวสุขนาฏกรรมจินตนิยม เขียนเรื่องและวาดภาพโดยโคฮารุ อิโนอูเอะ เผยแพร่ออนไลน์ผ่านเว็บไซต์ "Sunday Webry" ของสำนักพิมพ์โชงากูกังตั้งแต่เดือนตุลาคม พ.ศ. 2560 ถึงพฤษภาคม พ.ศ. 2565 และได้รับการรวบรวมตีพิมพ์เป็นหนังสือการ์ตูนรวมเล่ม ("ทังโกบง") ทั้งหมด 16 เล่ม อนิเมะโทรทัศน์ดัดแปลงผลิตโดยสตูดิโอเจซีสตาฟ ออกอากาศตั้งแต่เดือนกรกฎาคมถึงกันยายน พ.ศ. 2564 ฤดูกาลที่ 2 ออกอากาศตั้งแต่เดือนกรกฎาคมถึงกันยายน พ.ศ. 2566 ฤดูกาลที่ 3 เริ่มออกอากาศในเดือนเมษายน พ.ศ. 2567
ให้เสียงโดย: นัตสึกิ ฮานาเอะ
คุณชายหนุ่มผู้ถูกแม่มดสาปตั้งแต่ยังเด็กด้วยคำสาปที่ว่าจะทำให้สิ่งมีชีวิตทุกชนิดที่ถูกแตะต้องตาย ด้วยเหตุนี้จึงถูกแม่ตัดขาดและถูกส่งไปอาศัยในคฤหาสน์ที่ตั้งแยกไปอยู่ในป่า โดยมีคนรับใช้เพียงพ่อบ้านและเมดสาวอาริส
ให้เสียงโดย: อายูมิ มาโนะ
เพื่อนสมัยเด็กและเมดส่วนตัวของคุณชายที่หลงใหลคุณชาย แม้จะรู้ว่าหากแตะตายคุณชายอาจตายได้แต่ก็ชอบไปหยอกเย้าคุณชายใกล้ ๆ 
ให้เสียงโดย: โฮจู โอตสึกะ
พ่อบ้านชราของคุณชาย เป็นคนรับอีกเพียงคนเดียวในคฤหาน์ของคุณชายนอกจากอาริส
ให้เสียงโดย: อิโนริ มินาเซะ
น้องสาวของคุณชาย ชอบคนสูงอายุและมีใจให้ร็อบ มักมาเยือนคฤหาสน์ของพี่ชายเพียงเพื่อมาเห็นร็อบ
ให้เสียงโดย: ยูมะ อูจิดะ
น้องชายของคุณชายที่ได้รับเลือกเป็นทายาทผู้สืบทอดมรดกแทนพี่ชาย แต่วอลเตอร์ก็ยังรู้สึกว่าตนยังด้อยกว่าพี่ชายและพยายามจะแซงหน้า
ให้เสียงโดย: วากานะ คูราโมจิ
แม่มดสาวผู้เป็นเพื่อนกับคุณชายและอาริส มีทักษะการใช้เวทไฟ ทำงานในคณะละครสัตว์กับซีน
ให้เสียงโดย: ฮิโรชิ คามิยะ
แม่มดหนุ่มที่มีลักษณะคล้ายนกและมีนิสัยทะลึ่ง เป็นคู่หูของคาฟ ซาอินมักพยายามจีบคาฟซึ่งก็ถูกคาฟปฏิเสธไปในตอนแรกแต่ในที่สุดก็เปิดใจ ซาอินที่ทักษะการใช้เวทเวลาซึ่งเป็นลักษณะเฉพาะที่หายากและทรงพลัง จึงตกเป็นเป้าของแม่มดคนอื่น ๆ
 ให้เสียงโดย: 
 ผู้นำของเหล่าแม่มดที่ขึ้นมาแทนที่ชาเดผู้เป็นพี่สาว ภายหลังมาเป็นเพื่อนกับคุณชายและเอลิสเพื่อช่วยหาทางแก้คำสาปของคุณชาย ในอดีตดาเรสเคยเสียโฉมเพราะชาเดจึงสวมหน้ากากรูปหัวกะโหลกไว้ซ่อนใบหน้าเพราะอับอาย จนกระทั่งวอลเตอร์กล่าวชมใบหน้าที่แท้จริงของดาเรส ทำให้ดาเรสตกหลุมรักวอลเตอร์
 ให้เสียงโดย: คิกูโกะ อิโนอูเอะ
 แม่ของอาริส หลายปีก่อนถูกซาเดทำให้หลับใหล แต่ก็ฟื้นกลับมาในภายหลังและกลับมาหาลูกสาว
 ให้เสียงโดย: ซายากะ โอฮาระ
 แม่ของคุณชายที่ตัดขาดจากคุณชายหลังถูกสาป แม้มีสีหน้าที่เคร่ง แต่ยังเป็นห่วงลูกชายและอยากให้ลูกชายทำลายคำสาปและกลับมาหาครอบครัว เป็นเพื่อนที่ดีกับชารอน
 ปฏิปักษ์หลักของเรื่องและอดีตผู้นำแม่มด ชาเดก่อเรื่องโหดเรื่องหลายเรื่อง ทั้งคำสาปของคุณชาย แผลเป็นของดาเรส และการหลับใหลเหมือนตายของชารอน ว่ากันว่าชาเดเสียชีวิตไปแล้วเมื่อหลายปีก่อน แต่คำสาปของเธอยังคงมีผลอยู่
 ให้เสียงโดย: 
 เจ้าของคณะละครสัตว์เจมินี่ เป็นสามีของอาเมเรียซึ่งเขาเคยช่วยชีวิตเมื่อหลายปีก่อน
 ให้เสียงโดย: เรนะ อูเอดะ
 แม่มดหมึกและภรรยาของเจ้าของคณะละครสัตว์
 ให้เสียงโดย: นัตสึมิ ฟูจิวาระ
 จอมเวทผู้ถูกชาเดสาปให้เป็นอมตะก่อนที่ชาเดจะตายระหว่างการต่อสู้กับนิโกะและอิจิรวมถึงจอมเวทอีกหลายคน
 ให้เสียงโดย: มาซาโกะ คัตสึกิ
 จอมเวทผู้เป็นคนรักของนิโกะ
 ให้เสียงโดย: มิตสึโอะ อิวาตะ
เคานต์และดยุกแห่งซาวอย

เคานต์และดยุกแห่งซาวอย เป็นบรรดาศักดิ์ของผู้ปกครองดินแดนซาวอย นับแต่การสถาปนาในศตวรรษที่ 11 อาณาจักรเคาน์ตีแห่งนี้ปกครองโดยราชวงศ์ซาวอย ต่อมาเคาน์ตีแห่งซาวอยได้รับการยกฐานะขึ้นเป็นดัชชีในต้นศตวรรษที่ 15 มีอมาเดโอที่ 8 เป็นดยุกพระองค์แรก ต่อมาในศตวรรษที่ 18 ดยุกวิตโตรีโอ อาเมเดโอที่ 2 ทรงผนวกราชอาณาจักรซาร์ดิเนียเข้าเป็นส่วนหนึ่งของดัชชี ทำให้ดยุกแห่งซาวอยทรงเป็นพระมหากษัตริย์ซาร์ดิเนียด้วย
แมคโครฟาจ

แมคโครฟาจ  เป็นเซลล์เม็ดเลือดขาวชนิดหนึ่งและเป็นส่วนหนึ่งของระบบภูมิคุ้มกัน มีหน้าที่กลืนกินและย่อยสลายสิ่งใดๆ ที่ไม่มีโปรตีนผิวที่บ่งบอกว่าเป็นเซลล์ร่างกายปกติ เช่น เซลล์มะเร็ง จุลชีพ ชิ้นส่วนของเซลล์ สิ่งแปลกปลอม และอื่นๆ กระบวนการนี้เรียกว่าฟาโกซัยโตซิส มีประโยชน์ในการป้องกันร่างกายจากการติดเชื้อและการบาดเจ็บ
แมคโครฟาจเป็นเซลล์กลืนกินชนิดหนึ่งซึ่งมีขนาดใหญ่ พบได้ในเนื้อเยื่อแทบทุกชนิด เซลล์นี้จะเคลื่อนที่ไปยังบริเวณต่างๆ ของเนื้อเยื่อด้วยการเคลื่อนที่แบบอะมีบาเพื่อหาสิ่งที่อาจจะเป็นสารก่อโรค มีรูปร่างและชื่อแตกต่างออกไปหลายแบบในแต่ละส่วนของร่างกาย เช่น ฮิสติโอซัยต์ เซลล์คุฟเฟอร์ แมคโครฟาจถุงลม ไมโครเกลีย และอื่นๆ โดยทั้งหมดต่างก็ถูกนับเป็นส่วนหนึ่งของระบบเซลล์กลืนกินแบบนิวเคลียสทรงเดี่ยว นอกจากจะทำหน้าที่ในกระบวนการฟาโกซัยโตซิสแล้วยังมีบทบาทสำคัญในระบบภูมิคุ้มกันแบบดั้งเดิมที่ทำหน้าที่แบบไม่จำเพาะ และมีส่วนกระตุ้นระบบภูมิคุ้มกันแบบปรับตัวที่ทำหน้าที่แบบจำเพาะด้วยการส่งสัญญาณเรียกเซลล์อื่นในระบบ เช่น ลิมโฟซัยต์ เข้ามารับช่วงต่อ ตัวอย่างเช่น แมคโครฟาจทำหน้าที่เป็นเซลล์นำเสนอแอนติเจน ช่วยนำเสนอแอนติเจนให้กับเซลล์ที ในมนุษย์จะพบว่าหากแมคโครฟาจทำหน้าที่ผิดปกติอาจทำให้เกิดโรคได้หลายอย่าง เช่น โรคแกรนูโลมาตัสแบบเรื้อรัง ซึ่งมีผลให้ผู้ป่วยติดเชื้อโรคอื่นๆ ได้บ่อย เป็นต้น
วัดสว่างชาติประชาบำรุง

วัดสว่างชาติประชาบำรุง เป็นวัดราษฎร์สังกัดคณะสงฆ์ฝ่ายมหานิกาย ตั้งอยู่ในตำบลกำแพงแสน อำเภอกำแพงแสน จังหวัดนครปฐม
วัดสว่างชาติประชาบำรุงตั้งวัดเมื่อ พ.ศ. 2497 เดิมวัดนี้ชื่อ วัดบ้านยาง ซึ่งตั้งติดกับตลาดบ้านยางซึ่งเป็นชุมชนในสมัยโบราณ ปัจจุบันทั้งวัดและตลาดได้เปลี่ยนชื่อไปตามกาลเวลา ได้รับการบริจาคที่ดินจากนางสาริ้ว วิมูลชาติ จำนวน 97 ไร่ 3 งาน 13 ตารางวา และได้แบ่งที่ดินส่วนหนึ่งสร้างโรงเรียน จำนวน 9 ไร่ 3 งาน
วัดได้รับพระราชทานวิสุงคามสีมาเมื่อ พ.ศ. 2499 ต่อมาเมื่อ พ.ศ. 2562 มีการสร้างอุโบสถหลังใหม่แทนอุโบสถหลังเก่า โดยชาวบ้านและพระภิกษุสงฆ์กว่าครึ่งร้อย ร่วมกันผูกเหล็กอุโบสถ
วัดสว่างชาติประชาบำรุงมีปูชนียวัตถุที่สำคัญ คือ "หลวงพ่อทราวดี" (พระเมืองเก่ากำแพงแสน) อายุกว่า 1,600 ปี ขุดค้นพบที่เมืองเก่ากำแพงแสน
วัดจุฬามุนี (จังหวัดอ่างทอง)

วัดจุฬามุนี เป็นวัดราษฎร์สังกัดคณะสงฆ์ฝ่ายมหานิกาย ตั้งอยู่ในตำบลองครักษ์ อำเภอโพธิ์ทอง จังหวัดอ่างทอง
วัดจุฬามุนี เดิมชื่อ วัดจุฬามณีศรีองครักษ์ราษฎร์บำรุง ตั้งวัดเมื่อ พ.ศ. 2375 สมัยพระบาทสมเด็จพระนั่งเกล้าเจ้าอยู่หัว แต่สันนิษฐานว่าสร้างภายหลังเสียกรุงศรีอยุธยาเมื่อ พ.ศ. 2310 ชาวบ้านรวมทั้งพระถูกพม่ากวาดต้อนไป ภายหลังพระภิกษุรูปหนึ่งหนีกลับมาได้จึงมาสร้างวัดนี้ 
วัดมีรูปแบบสถาปัตยกรรมแบบศิลปะอยุธยา โดยเฉพาะวิหารมีฐานโค้งสำเภา มีการเจาะช่องโค้งแหลม ส่วนเจดีย์อาจสร้างยุคหลัง ซึ่งได้รับอิทธิพลตะวันตกและจีนแล้ว เจดีย์สูง 38 เมตร เป็นเจดีย์ที่สูงที่สุดในเมืองอ่างทอง เจดีย์มีฐานมี 2 ชั้น ฐานชั้นบนมีบันไดทางขึ้น และมีใต้ถุนเดินได้ มีซุ้มประตูทางเข้าถึงเจดีย์ 
ศาลาการเปรียญสร้างด้วยไม้ทรงจัตุรมุข สร้างในสมัยพระบาทสมเด็จพระจุลจอมเกล้าเจ้าอยู่หัว สร้างเป็นแบบหลังคาลดระดับ ไม่มีการตกฝ้าเพดาน วัดมีพระพุทธรูปทองคำได้มาจากลำพูน เดิมพระพุทธรูปองค์นี้ใช้รักแดงพอกไว้ พอขูดรักแดงออก ก็พบว่าเป็นพระพุทธรูปทองคำ ปัจจุบันพระพุทธรูปทองคำองค์นี้อยู่ที่กุฎิเจ้าอาวาส และศาลาท่าน้ำสาระสำคัญ เข้าใจว่าสร้างขึ้นในสมัยหลวงพ่อปริก พ.ศ. 2472 มีความสวยงามและเก่าแก่ที่หน้าบันมีรูปพระพิฆเนศวร ซึ่งทางกรมศิลปากรได้ขึ้นทะเบียนโบราณสถาน
โรงเรียนพะเยาประสาธน์วิทย์

โรงเรียนพะเยาประสาธน์วิทย์ เป็นโรงเรียนมัธยมศึกษาขนาดเล็ก ประเภทสหศึกษา สังกัดสำนักงานเขตพื้นที่การศึกษามัธยมศึกษา เขต 36 จังหวัดพะเยา สำนักงานคณะกรรมการการศึกษาขั้นพื้นฐานกระทรวงศึกษาธิการ
ประวัติและความเป็นมา.
วันก่อตั้งโรงเรียน วันที่ 9 มกราคม 2523
ในสมัยสงครามโลกครั้งที่ 2 ได้มีนายอ้าย ยานะกำนันตำบลบ้านต๊ำได้ร่วมมือกับชาวบ้านมารังวัดที่ดินสงวนเป็นที่ของส่วนรวม ต่อจากนั้นมากำนันแก้ว นามบ้าน ได้ร่วมมือกับชาวบ้านร่วมกันขุด สระน้ำของตำบล เพื่อทำหมายเขตแดนกั้นบุกรุกที่ดินสงวนเป็นที่แน่นอน ต่อมาในปี พ.ศ.2523 ได้มีกำนันผล มั่นคง และคณะกรรมการสภาตำบลบ้านต๊ำได้ปรึกษากันและได้ร่วมมือกันสร้างอาคารเรียนชั่วคราวขึ้น 1 หลัง ขนาด 3 ห้องเรียน คิดเป็นมูลค่า 80,000 (แปดหมื่นบาทถ้วน) โดยไม่ใช้เงินทางราชการแต่อย่างใด 
ชาวบ้านสร้างอาคารเรียนปรับปรุงพื้นที่ของโรงเรียนจนกระทั่งมีนักเรียนมาสมัครเข้าเรียน และสอบได้ทั้งหมด 86 คน ในวันที่ 20 พฤษภาคม 2523 ทางโรงเรียนได้งบประมาณหมวดที่ดินก่อสร้างอาคารเรียนชั่วคราว 3 ห้องเรียน จำนวน 1 หลัง และบ้านพักครู 1 หลัง ปี 2524 โรงเรียนได้รับงบประมาณหมวดที่ดินและสิ่งก่อสร้างอาคารเรียนแบบ 208 ก. จำนวน 1 หลัง การก่อสร้างดำเนินการเสร็จโรงเรียนจะมีอาคารถาวร 1 หลัง 8 ห้องเรียน อาคารชั่วคราว 3 หลัง มีนักเรียน 686 คน ครู – อาจารย์ จำนวน 34 คน นักการภารโรง 4 คน
พ.ศ.2527 โรงเรียนได้รับการคัดเลือกเข้าโครงการ ม.พ.ช. ได้งบประมาณ ดังนี้
- ได้อาคารเรียน 213 จำนวน 1 หลัง 
- โรงฝึกงานคหกรรมทั่วไป 1 หลัง
- โรงฝึกงานอุตสาหกรรมทั่วไป 1 หลัง รวมเป็นเงิน 4,032,000.- บาท
- ค่าปรับปรุงพื้นที่คือปรับปรุงน้ำประปา,ไฟฟ้า และบริเวณโรงเรียนเป็นเงิน1,782,000 บาท
พ.ศ.2535 โรงเรียนได้รับงบประมาณสร้างอาคารเรียน 216 ล. 3 ชั้น 1 หลัง
ปัจจุบัน ตั้งอยู่บ้านเลขที่ 9 หมู่ 10 ตำบลท่าจำปี อำเภอเมืองพะเยา จังหวัดพะเยา เปิดทำการสอนระดับมัธยมศึกษาปีที่ 1- 6
วัดโพรงอากาศ

วัดโพรงอากาศ เป็นวัดราษฎร์สังกัดคณะสงฆ์ฝ่ายมหานิกาย ตั้งอยู่ในตำบลโพรงอากาศ อำเภอบางน้ำเปรี้ยว จังหวัดฉะเชิงเทรา ปัจจุบันมีพระครูปลัดสุเทพ จนฺทสีโล ดำรงตำแหน่งเป็นเจ้าอาวาส
วัดโพรงอากาศสร้างเมื่อปี พ.ศ. 2520 เกิดจากชาวบ้านที่เลื่อมใสในตัวพระอาจารย์สมชาย พุทฺธสโร ระหว่างออกธุดงด์ จึงได้บริจาคที่ดินบริเวณตำบลโพรงอากาศ อำเภอบางน้ำเปรี้ยว รวมเนื้อที่ทั้งหมด 48 ไร่ และพระอาจารย์สมชาย พุทฺธสโร ได้เริ่มก่อสร้างอุโบสถในปี พ.ศ. 2539 อุโบสถใหญ่ที่สร้างแล้วเสร็จเป็นทรงมหาเจดีย์ องค์สีทอง ได้แนวคิดมาจากทัชมาฮาล ประเทศอินเดีย โดยมีลักษณะเป็นเจดีย์ 3 องค์ องค์กลางเป็นพระสถูปใหญ่ ด้านข้างเป็นพระสถูปบริวาร ภายในวัดมีอุทยานพระพิฆเนศซึ่งมีองค์พระพิฆเนศปางนั่งประทานพรองค์ใหญ่ โดยใช้เสาทั้งหมด 196 ต้น และยังเป็นที่ประดิษฐานพระบรมสารีริกธาตุจากประเทศอินเดีย 
นอกจากนี้วัดยังมีหลวงพ่อโสธร หลวงพ่อวัดบ้านแหลม หลวงพ่อโต หลวงพ่อวัดไร่ขิง และหลวงพ่อวัดเขาตะเครา
อัลมักดิซี

ชัมซุดดีน อะบู อับดุลลอฮ์ มุฮัมมัด อิบน์ อะห์มัด อิบน์ อะบี บักร์ อัลมักดิซี  หรือที่รู้จักกันในชื่อ อัลมักดิซี  และ อัลมุก็อดดะซี (ประมาณ ค.ศ. 945/946 – 991) เป็นนักภูมิศาสตร์ชาวอาหรับในสมัยกลาง ผู้แต่งหนังสือ "อะห์ซานุตตะกอซีม ฟีมะอ์ริฟะตุลอะกอลีม" กับ "คำอธิบายซีเรีย (รวมปาเลสไตน์)" เขาเป็นหนึ่งในบุคคลทางประวัติศาสตร์ในสมัยแรกเริ่มสุดที่ระบุตัวเองว่าเป็นชาวปาเลสไตน์ระหว่างการเดินทาง
พระนางศุภยาจี

พระนางศุภยาจี (พ.ศ. 2397 – 25 กุมภาพันธ์ พ.ศ. 2455) เป็นพระอัครมเหสีพระองค์แรกในพระเจ้าธีบอ พระมหากษัตริย์พระองค์สุดท้ายแห่งราชวงศ์โก้นบอง
พระประวัติ.
พระนางศุภยาจี พระราชสมภพใน พ.ศ. 2397 พระนามเดิมว่า อไท้ซุ พญาจี (ထိပ်စုဖုရားကြီး) เป็นพระราชธิดาพระองค์ใหญ่ในสามพระองค์ของพระเจ้ามินดงและพระนางอเลนันดอ พระองค์เป็นพระเชษฐภคินีในพระนางศุภยาลัตและพระนางศุภยาเล แฮโรลด์ ฟีลดิ้ง ฮอลล์ บรรยายว่า เจ้าหญิงศุภยาจี ไม่ค่อยเป็นที่รู้จักนัก เป็นคนเงียบ ๆ เรียบร้อย พร้อมที่จะทำตามคำสั่ง ต่อมาพระนางอเลนันดอได้จัดการให้พระเจ้าธีบอได้ครองบัลลังค์ แล้วจึงได้เสนอให้ อไท้ซุ พญาจี พระราชธิดาพระองค์ใหญ่ เป็นพระราชินี เมื่อเจ้าหญิงศุภยาลัตทรงทราบว่าพระเจ้าธีบออภิเษกสมรสกับเจ้าหญิงศุภยาจี เจ้าหญิงศุภยาลัต ทรงเขียนจดหมายถึงพระเจ้าธีบอ และเสด็จไปเข้าเฝ้า ทรงมุ่งตรงไปยังที่ประทับของกษัตริย์และพำนักที่นั่น แม้ว่าพระชนนีจะทรงรับสั่งอย่างไร เหล่าเสนาบดีทูลทัดทานอย่างไร ก็ไม่เป็นผล พระองค์จึงรับพระนางไว้ เหตุการณ์ที่น้องสาวแย่งสิทธิครอบครองจากพี่สาว และสถาปนาตัวเองเป็นราชินีถือว่าเป็นเรื่องที่ไม่เคยเกิดขึ้นมาก่อนในรัชสมัยก่อนหน้านี้ และเป็นการฝ่าฝืนประเพณีโบราณ
รัชสมัยของพระราชวงศ์กินเวลาเพียงเจ็ดปี เมื่อพระเจ้าธีบอพ่ายแพ้ในสงครามอังกฤษ–พม่าครั้งที่สามและถูกบังคับให้สละราชสมบัติโดยอังกฤษในปี พ.ศ. 2428 เมื่อวันที่ 25 พฤศจิกายน พ.ศ. 2428 เหล่าพระราชวงศ์ทรงถูกเชิญออกจากพระราชวังมัณฑะเลย์ผ่านประตูทางทิศใต้ของเมืองที่มีกำแพงล้อมรอบ ตามถนนที่เรียงรายไปด้วยทหารอังกฤษและอาสาสมัครที่ร่ำไห้ไปยังแม่น้ำอิรวดีที่ซึ่งเรือกลไฟรอคอยอยู่ พระนางศุภยาจีและพระราชชนนีถูกส่งไปทวาย พระองค์สวรรคตในวันที่ 25 กุมภาพันธ์ พ.ศ. 2455 ในเมืองมี่นกู้นหลังจากพระชนนีของพระองค์สวรรคตในปี พ.ศ. 2443 พระศพถูกฝังไว้ด้านทิศใต้ของเจดีย์ชเวดากองเมืองย่างกุ้งในปัจจุบัน
ในวัฒนธรรมสมัยนิยม.
มีนักแสดงผู้รับบท พระนางศุภยาจี ได้แก่
เชย์ฆแจร์รอฮ์

เชย์ฆแจร์รอฮ์  เป็นหมู่บ้านในตำบลเมฮ์แรบอเนโซฟลอ อำเภอโกลแทปเพฮ์ เทศมณฑลแคบูแดรอแฮงก์ จังหวัดแฮเมดอน ประเทศอิหร่าน จากสำมะโน พ.ศ. 2549 หมู่บ้านนี้มีประชากร 1,074 คน 212 ครัวเรือน
โรตีโบเลิน

โรตีโบเลิน  เป็นขนมอบอินโดนีเซียอย่างหนึ่ง มีเปลือกซ้อนกันหลายชั้นคล้ายครัวซ็องซึ่งได้จากการรีดชั้นแป้งโดกับชั้นเนยหรือเนยเทียม แล้วสอดไส้เนยแข็งและกล้วย บางสูตรสอดไส้ทุเรียน ขนมชนิดนี้แสดงให้เห็นถึงอิทธิพลจากแป้งพายแบบยุโรป
บาฮามุตลากูน

บาฮามุตลากูน  เป็นเกมเล่นตามบทบาททางยุทธวิธีจากประเทศญี่ปุ่นที่พัฒนาและเผยแพร่โดยบริษัทสแควร์สำหรับซูเปอร์แฟมิคอม และวางจำหน่ายเมื่อวันที่ 9 กุมภาพันธ์ ค.ศ. 1996
"บาฮามุตลากูน"ได้วางจำหน่ายบนเวอร์ชวลคอนโซลที่ประเทศญี่ปุ่นเมื่อวันที่ 29 กันยายน ค.ศ. 2009 สำหรับเครื่องวี และในวันที่ 5 กุมภาพันธ์ ค.ศ. 2014 สำหรับวียู
รูปแบบการเล่น.
รูปแบบการเล่นของ"บาฮามุตลากูน"ผสมการต่อสู้แบบวิดีโอเกมเล่นตามบทบาทตามกริด 2 มิติ เข้ากับการต่อสู้แบบผลัดกันเล่น ผู้เล่นมีความสามารถในการเลี้ยงและทำศึกมังกรเพื่อต่อสู้เคียงข้างกับตัวละครอื่น ๆ ของผู้เล่น ผู้เล่นมีกลุ่มของสี่ตัวละครในการต่อสู้ และผู้เล่นมีผู้นำกลุ่มที่แตกต่างกันหกคนที่พวกเขาสามารถเลือกได้ หัวหน้ากลุ่มแต่ละคนมีมังกรซึ่งสามารถพัฒนาเป็นประเภทต่าง ๆ ได้โดยป้อนอาวุธ, เกราะ, เครื่องประดับ และไอเทม การให้อาหารมังกรที่พวกมันชอบจะเพิ่มความภักดี และอาหารที่พวกมันไม่ชอบจะลดความภักดีลง แต่ผู้เล่นยังสามารถใช้อาหารที่มังกรไม่ชอบทำให้มังกรมีพลังมากขึ้น มังกรไม่ได้ถูกควบคุมโดยผู้เล่น แต่จะได้รับคำแนะนำทั่วไป เช่น “ไป!” หรือ “เดี๋ยวก่อน!”
โครงเรื่อง.
ในโลกของโอเรลุส มีทวีปที่เรียกว่า "ลากูน" ลอยอยู่บนท้องฟ้า และสงครามกำลังคุกคามเมื่อราชอาณาจักรคาห์นาถูกรุกรานโดยจักรวรรดิแกรนเบลอส สิ่งนี้ทำให้กัปตันบีวแห่งหน่วยมังกรต่อสู้เพื่อขับไล่การรุกรานนี้ แต่หลังจากชัยชนะครั้งแรก คาห์นาถูกบุกรุก และบีว ตัวเอกเงียบของเกม ป็นผู้นำในการทัพต่อต้านจักรวรรดิแกรนเบลอส ส่วนในบทสนทนา ผู้เล่นสามารถเลือกระหว่างการตอบสนองที่จริงจังและประชดประชันเมื่อพูดในฐานะบีว
การพัฒนา.
ทีมพัฒนาเกมประกอบด้วยสมาชิกหลักหลายคนจากวิดีโอเกมซีรีส์"ไฟนอลแฟนตาซี" รวมถึงผู้สร้าง"ไฟนอลแฟนตาซี"อย่างฮิโรโนบุ ซากางูจิ ในฐานะหัวหน้างาน, คาซูชิเงะ โนจิมะ ในฐานะผู้กำกับ และโมโตมุ โทริยามะ ในฐานะผู้วางแผนเหตุการณ์เรื่องราว ในการให้สัมภาษณ์ โมโตมุ โทริยามะ กล่าวว่าตอนที่เขาได้รับการว่าจ้างครั้งแรกจากสแควร์ซอฟต์ให้ทำงานใน"บาฮามุตลากูน"ใหม่ เกมดังกล่าวได้ถูกยกเลิกในที่สุด
การตลาด.
"บาฮามุตลากูน"ได้รับการเปิดตัวในญี่ปุ่นเมื่อตอนจบอายุขัยของซูเปอร์แฟมิคอม ซึ่งได้รับการเปิดตัวเมื่อ 9 กุมภาพันธ์ ค.ศ. 1996 "บาฮามุตลากูน"ขายได้ 474,680 ชุดในประเทศญี่ปุ่นเมื่อ ค.ศ. 1996 ส่งผลให้เป็นเกมที่ขายดีที่สุดอันดับที่ 17 ของปีดังกล่าว เกมดังกล่าวได้รับการเผยแพร่อีกครั้งในเวอร์ชวลคอนโซลของนินเท็นโดเมื่อวันที่ 29 กันยายน ค.ศ. 2009 สำหรับระบบวี และอีกครั้งในวันที่ 5 กุมภาพันธ์ ค.ศ. 2014 สำหรับวียู
การตอบรับ.
เมื่อเปิดตัว นักวิจารณ์สี่คนจากนิตยสาร"แฟมิซือ"ได้ให้คะแนน 29 เต็ม 40
ในบทวิจารณ์ย้อนหลัง "ฮาร์ดคอร์เกมมิง 101" ได้ยกย่องเกมอย่างมาก โดยเรียกเกมนี้ว่าเป็นส่วนหนึ่งของบริษัทสแควร์ “สมัยฟื้นฟูศิลปวิทยา” ในช่วงกลางคริสต์ทศวรรษ 1990 ด้วยตัวละครที่มีเสน่ห์, โครงเรื่องที่สอดคล้องกัน และรายละเอียดกราฟิกที่เป็น “ของจริง” ส่วน"นินเท็นโดไลฟ์" ยังเรียกเกมนี้ว่า “สมบัติที่หายไป” และคร่ำครวญว่าไม่เคยมีการแปลเป็นภาษาอังกฤษอย่างเป็นทางการ อย่างไรก็ตาม "ซิลิโคเนรา"ตั้งข้อสังเกตว่าได้มีแฟนแปลภาษาอังกฤษอย่างไม่เป็นทางการในอีกหลายปีต่อมาสำหรับเกมนี้ และเว็บไซต์"วันอัป.คอม"ได้กล่าวถึงเกมนี้ว่าเป็นหนึ่งในหกอันดับแรกของเกมที่ “ต้องเล่น” จากการนำเข้า โดยอ้างถึงเรื่องราวที่เหมาะสม, กราฟิกที่นุ่ม และรูปแบบการเล่นจำนวนมาก
ซายูมิ โฮริเอะ

ซายูมิ โฮริเอะ (เกิดวันที่ 23 มิถุนายน พ.ศ. 2506 ที่โยโกฮามะ จังหวัดคานางาวะ ประเทศญี่ปุ่น) เป็นพนักงานและอดีตผู้ประกาศข่าวช่องเอ็นเอชเค โดยจบการศึกษาจากคณะอักษรศาสตร์ในมหาวิทยาลัยโตเกียว
ซายูมิ มิจิชิเงะ อดีตสมาชิกรุ่นที่ 6 ของมอร์นิงมูซูเมะ ได้รับชื่อจริงนี้มาจากพ่อของเธอ
เจ้าพระยาธรรมาธิกรณาธิบดี (เสือ สนธิรัตน์)

เจ้าพระยาธรรมาธิกรณ์ นามเดิมว่า เสือ เป็นเสนาบดีกรมวังในรัชสมัยพระบาทสมเด็จพระจอมเกล้าเจ้าอยู่หัว เป็นบุตรชายของเจ้าพระยารัตนาพิพิธ (สน สนธิรัตน์) ในรัชสมัยพระบาทสมเด็จพระนั่งเกล้าเจ้าอยู่หัวดำรงตำแหน่งเป็นพระยาราชนิกูล เป็นแม่ทัพในสงครามอานามสยามยุทธ
ประวัติ.
เจ้าพระยาธรรมาธิกรณ์ (เสือ สนธิรัตน์) เป็นบุตรชายของเจ้าพระยารัตนาพิพิธ (สน สนธิรัตน์) แม่ทัพและสมุหนายกในรัชสมัยพระบาทสมเด็จพระพุทธยอดฟ้าจุฬาโลก มารดาคือเจ้าสุมณฑาเชื้อพระวงศ์ลาวเวียงจันทน์ มีพี่น้องได้แก่ เจ้าจอมอำพัน ในรัชกาลที่ 2 พระยาเสนาพิพิธ (หมี) เจ้าพระยาธรรมาธิกรณ์ (มั่ง) และเจ้าจอมมารดาปุก ในรัชกาลที่ 3
เจ้าพระยาธรรมาธิกรณ์ (เสือ) ปรากฏครั้งแรกดำรงตำแหน่งเป็น"พระยาราชนิกูล" ปลัดทูลฉลองกรมมหาดไทยในรัชสมัยพระบาทสมเด็จพระนั่งเกล้าเจ้าอยู่หัว ในสงครามอานามสยามยุทธ พ.ศ. 2374 เจ้าพระยาบดินทรเดชา (สิงห์ สิงหเสนี) ยกทัพไปตีเมืองไซ่ง่อน พระยาราชนิกูล (เสือ) เป็นแม่ทัพติดตามเจ้าพระยาบดินทรเดชา (สิงห์) ไปกับการศึกในครั้งนี้ เมื่อยกทัพถึงเมืองพนมเปญ เจ้าพระยาบดินทรเดชามอบหมายให้เจ้าพระยานครราชสีมา (ทองอิน) และพระยาราชนิกูล (เสือ) ยกทัพบกจำนวน 7,000 คน ไปทางตะวันออกทางเมืองบาพนมตัดตรงสู่เมืองไซ่ง่อน ในขณะที่เจ้าพระยาบดินทรเดชาและเจ้าพระยาพระคลัง (ดิศ) ยกทัพเรือไปทางแม่น้ำบาสักไปเมืองไซ่ง่อน ปรากฏว่าทัพเรือญวนสามารถเอาชนะทัพเรือสยามได้ในยุทธนาวีที่คลองหวั่มนาว (Vàm Nao) เจ้าพระยาบดินทรเดชาและเจ้าพระยาพระคลังถอยทัพกลับ ชาวกัมพูชาจึงลุกฮือขึ้นต่อต้านกองทัพสยาม ฝ่ายเจ้าพระยานครราชสีมาและพระยาราชนิกูลถูกชาวกัมพูชาโจมตีจึงทราบว่าทัพหลักของสยามพ่ายแพ้และถอยกลับไปแล้ว จึงยกทัพกลับปรากฏว่าพอถึงแม่น้ำโขงเรือที่ใช้ข้ามแม่น้ำถูกชาวกัมพูชาเก็บหายไปสิ้น พระยาพิไชยสงคราม (เพชร) ผูกแพเป็นทุ่นข้ามแม่น้ำโขง ทัพของพระยาราชนิกูล (เสือ) จึงสามารถข้ามแม่น้ำโขงกลับมาได้ พระยาราชนิกูลและพระยาจ่าแสนยบดี ไปตั้งหลักที่บ้านอินกุมารแขวงเมืองกำพงสวาย เจ้าพระยาบดินทรเดชาจึงมีคำสั่งให้พระยาราชนิกูลถอยทัพกลับนครราชสีมา
สงครามอานามสยามยุทธครั้งต่อมาในพ.ศ. 2383 ขุนนางกัมพูชาทั้งหลายต่างลุกฮือขึ้นต่อต้านการปกครองของเวียดนาม เจ้าพระยาบดินทรเดชามอบหมายให้พระยาราชนิกูล (เสือ) ยกทัพจากเมืองเสียมราฐขึ้นไปทางด้านเหนือของทะเลสาบเขมรเข้าโจมตีค่ายของญวนที่เมืองชีแครงและเมืองกำปงสวาย พระยาราชนิกูลสามารถยึดเมืองชีแครงและกำปงสวายได้สำเร็จ แต่ต่อมาไม่นาน"องเตียนกุน" เจืองมิญสาง (Trương Minh Giảng) แม่ทัพญวนยกทัพมาตีเมืองกำพงสวายและชีแครงคืนไปทัพของพระยาราชนิกูลแตกพ่ายกลับมา
ในช่วงปลายรัชกาลที่ 3 พระยาราชนิกูล (เสือ) ได้ย้ายไปดำรงตำแหน่งเป็น"พระยาเพชรพิไชย" เจ้ากรมล้อมพระราชวัง เมื่อพระบาทสมเด็จพระจอมเกล้าเจ้าอยู่หัวเสด็จขึ้นครองราชสมบัติในพ.ศ. 2394 ทรงแต่งตั้งพระยาเพชรพิไชย (เสือ) ขึ้นเป็น"เจ้าพระยาธรรมาธิกรณาธิบดี ศรีสุวีรมหามัตยวงศ์ ราชพงศนิกรานุรักษ์ มหาสวามิภักดิบรมราโชประการาภิรมย์ สรรโพดมกิจวิจารณ์ มหามนเทียรบาลบดินทร์ ราชนิเวศนินทรามาตย์ อันเตบุริกนารถเสนาธิบดี อภัยพิรียบรากรมพาหุ" เสนาบดีกรมวัง
เจ้าพระยาธรรมาธิกรณ์ (เสือ) ถึงแก่อนิจกรรมเมื่อวันที่ 14 กรกฎาคม ปีระกา พ.ศ. 2404 น้องชายของเจ้าพระยาธรรมาธิกรณ์ (เสือ) คือพระยาอุไทยมนตรี (มั่ง) เจ้าเมืองปราจีนบุรี ได้ดำรงตำแหน่งเป็นเจ้าพระยาธรรมาธิกรณ์ (มั่ง) เสนาบดีกรมวังในรัชกาลพระบาทสมเด็จพระจุลจอมเกล้าเจ้าอยู่หัว
ครอบครัว.
เจ้าพระยาธรรมาธิกรณ์ (เสือ) ปรากฏบุตรธิดาดังนี้;
วัดราษฎร์อุปถัมภ์ (จังหวัดพังงา)

วัดราษฎร์อุปถัมภ์ เป็นวัดราษฎร์สังกัดคณะสงฆ์ฝ่ายมหานิกาย ตั้งอยู่บนเขาล้านในตำบลบางเหรียง อำเภอทับปุด จังหวัดพังงา
วัดราษฎร์อุปถัมภ์ หรือ วัดบางเหรียง ตั้งเมื่อ พ.ศ. 2453 ผู้สูงวัยมักเล่าว่า เดิมวัดบางเหรียงตั้งอยู่ทางด้านทิศตะวันออกของคลองมะรุ่ย ณ บริเวณเชิงเขาอันที่ประดิษฐานพระมหาธาตุเจดีย์พุทธธรรมบันลือในปัจจุบัน แต่การเดินทางไม่สะดวกต้องลุยน้ำข้ามคลอง ประกอบกับที่ตั้งเดิมถูกน้ำกัดเซาะยากแก่การบูรณะซ่อมแซม พ่อท่านเกตุซึ่งดำรงตำแหน่งเจ้าคณะอำเภอสมัยนั้น พร้อมกับชาวบ้าน จึงได้ร่วมกันย้ายวัดมาตั้ง ณ สถานที่ใหม่ ซึ่งตั้งอยู่บนเนื้อที่ 6 ไร่เศษ และเป็นที่ตั้งวัดในปัจจุบัน ต่อมา พ.ศ. 2529 พระอาจารย์ชัย (พระเทพวชิรากร ปัจจุบัน) ได้พัฒนาวัดจนเจริญรุ่งเรือง
ถาวรวัตถุทางธรรมที่สำคัญ คือ "พระธาตุเจดีย์เทพนิมิต" ซึ่งพระบาทสมเด็จพระมหาภูมิพลอดุลยเดชมหาราช บรมนาถบพิตร ได้ทรงพระราชทานนามว่า "พระมหาธาตุ เจดีย์พุทธธรรมบันลือ" ขนาดความสูงจากฐานชั้นล่างถึงยอด 109 เมตร เส้นผ่าศูนย์กลาง 41 เมตร มี 3 ชั้น ชั้นที่ 1 เป็นรูปแปดเหลี่ยมด้านเท่า ชั้นที่ 2 เป็นเรือนคูหาแปดเหลี่ยม ชั้นที่ 3 เป็นเจดีย์ทรงระฆังคว่ำ มีลักษณะเป็นศิลปะผสมระหว่างพระบรมธาตุเมืองนครศรีธรรมราชทางใต้และพระบรมธาตุทางเหนือ ในวัดยังมีเจ้าแม่กวนอิม พระพุทธอัฐิมงคลชัยนาคปรก และอุโบสถเรือสุพรรณหงส์ และรูปหล่อหลวงปู่ทวดจำลอง
วัดเขาบันไดอิฐ

วัดเขาบันไดอิฐ เป็นวัดราษฎร์สังกัดคณะสงฆ์ฝ่ายมหานิกาย ตั้งอยู่บนยอดเขาบันไดอิฐ ในตำบลไร่ส้ม อำเภอเมืองเพชรบุรี จังหวัดเพชรบุรี
ประวัติ.
วัดเขาบันไดอิฐเชื่อกันว่าเป็นศาสนสถานตั้งแต่สมัยสุโขทัยเป็นราชธานี แต่หลักฐานในทางโบราณคดีที่หลงเหลืออยู่เป็นยุคช่วงกลางของกรุงศรีอยุธยา ราว พ.ศ. 2171 ในสมัยสมเด็จพระเชษฐาธิราชได้จับพระศรีศิลป์ (เชื้อสายสมเด็จพระเจ้าทรงธรรม) เนรเทศมาคุมขังในถ้ำภายใต้เขาบันไดอิฐแห่งนี้ ก่อนที่จะนำกลับไปสำเร็จโทษที่อยุธยา 
ส่วนอีกตำนานระบุว่า ราว พ.ศ. 2240 ที่นี่เป็นที่ที่พระอาจารย์แสงผู้ชำนาญเรื่องเวทย์มนต์คาถาและเป็นอาจารย์ของสมเด็จพระเจ้าสุริเยนทราธิบดี เคยอาศัยเป็นที่นั่งวิปัสสนา และพระเจ้าเสือเคยมาที่นี่ประจำก่อนออกศึกทุกครั้ง พระอาจารย์แสงอยู่จนกระทั่งมรณภาพ จึงถือว่า พระอาจารย์แสงเป็นเจ้าอาวาสรูปแรกของวัดเขาบันไดอิฐ อย่างไรก็ตาม เมื่อพระอาจารย์แสงมาจำพรรษาที่นี่ พระเจ้าเสือก็เสด็จมาเยือนหลายครั้ง และนิมนต์กลับกรุงศรีอยุธยาแต่ไม่สำเร็จ จึงได้บูรณปฏิสังขรณ์วัดเขาบันไดอิฐ สร้างพระพุทธรูปปางประทับยืนไว้ในถ้ำ (ชาวบ้านเรียกพระพุทธเจ้าเสือ) และได้พระราชทานเรือแก่พระอาจารย์เพื่อใช้ในการสัญจรไปมา (ปัจจุบันประทุนเรือยังเก็บไว้ภายในถ้ำพระเจ้าเสือ) 
เมื่อครั้งสุนทรภู่เดินทางมาเพชรบุรี ระหว่าง พ.ศ. 2388–2392 ได้ประพันธ์นิราศเมืองเพชร ได้พรรณาถึงวัดเขาบันไดอิฐ
ถ้ำและเสนาสนะ.
เขาบันไดอิฐ มีลักษณะภูมิประเทศเป็นเขาขนาดเล็กซึ่งมีความสูง 121 เมตร และบนยอดเขาเป็นที่ตั้งของวัดเขาบันไดอิฐ จุดเด่นของวัดแห่งนี้ก็คือมีถ้ำอยู่มากมาย ดังนี้ ถ้ำประทุนสร้างตั้งแต่ พ.ศ. 2475 ถ้ำพระเจ้าเสือมีพระพุทธรูปปางประทานพร (ปางเปลื้องทุกข์) เล่ากันว่าพระเจ้าเสือเคยมาที่นี่ ถ้ำพระนอน มีพระปางไสยาสน์สีทอง ถ้ำพระจันทร์ ด้านบนเหมือนพระจันทร์ทรงกลด ถ้ำพระอาทิตย์ ด้านบนมีช่องกว้างกว่าช่องตรงถ้ำพระจันทร์ ถ้ำปู่ฤาษีตาไฟ มีพระพุทธรูปประดิษฐานอยู่และมีรูปปั้นพ่อปู่ฤาษีห่มหนังเสือ และถ้ำดุ๊ค ซึ่งดยุกจากเยอรมนีสหายรัชกาลที่ 5 ดยุกจอห์นอัลเบิร์ตแห่งเมคเลินบวร์ค (Duke John Albert of Mecklenburg) เคยมานั่งสมาธิที่นี่
กลุ่มโบราณสถานสำคัญตั้งอยู่บนไหล่เขาทางทิศตะวันออกเฉียงใต้ ประกอบด้วย อุโบสถ อาคารก่ออิฐถือปูนมีฐานปัทม์อ่อนโค้ง หน้าบันตกแต่งด้วยลวดลายปูนปั้นเป็นลายกระหนกก้านขด หางโตมีก้านลายเป็นภาพครุฑ อันเป็นลวดลายปูนปั้นที่งดงาม โครงสร้างไม้หลังคาทุกชิ้นเขียนลายสีขาวบนพื้นแดง ทางด้านทิศตะวันออกของอุโบสถมีวิหารตั้งเรียงต่อในแนวเดียวกัน ลักษณะเป็นอาคารก่ออิฐถือปูนฐานปัทม์อ่อนโค้ง เจดีย์อยู่ระหว่างอุโบสถและวิหาร ฐานเจดีย์เป็นฐานสิงห์ มีระเบียงเตี้ย ๆ ล้อมรอบ ตัวระเบียงมีกระเบื้องเคลือบปรุลายจีนสีเขียวประดับ
วัดพระยืน (จังหวัดลำพูน)

วัดพระยืน เป็นวัดราษฎร์สังกัดคณะสงฆ์ฝ่ายมหานิกาย ตั้งอยู่ในตำบลเวียงยอง อำเภอเมืองลำพูน จังหวัดลำพูน มีเนื้อที่ประมาณ 29 ไร่ 2 งาน อยู่ทางฝั่งตะวันออกของแม่น้ำกวง เป็นวัดสำคัญหนึ่งในสี่ของวัดสี่มุมเมืองที่พระนางจามเทวีปฐมกษัตริย์แห่งหริภุญชัยนคร
ประวัติ.
วัดพระยืน แต่เดิมไม่ได้มีชื่อนี้ สันนิษฐานว่าพระนางจามเทวีทรงสร้างขึ้นในราว พ.ศ. 1213 (หลังครองราชย์ได้ 7 ปี) ตามตำนานเรียกชื่อวัดนี้ว่า อรัญญิการาม
ชื่อของวัดพระยืน มาจากองค์พระพุทธรูปยืน ที่ตามเอกสารของวัดระบุว่า สร้างขึ้นเมื่อ พ.ศ. 1606 ในสมัยพระเจ้าธรรมมิกราช (กษัตริย์องค์ที่ 32 แห่งหริภุญชัย) พระยืนองค์นี้หล่อด้วยทองสำริด สูง 18 ศอก (9 เมตร) เดิมประดิษฐานอยู่ในปราสาทสถูป (หลังวิหาร) ในสมัยนี้เรียกชื่อวัดว่า วัดพุทธอาราม
ต่อมาในปี พ.ศ. 1912 พระยากือนา ผู้ครองพิงนครเชียงใหม่และลำพูน ได้สร้างพระพุทธรูปยืนเพิ่มเติมขึ้นอีก 3 องค์ ใน "ตำนานมูลศาสนา" ได้กล่าวถึงตอนที่พระญากือนาได้อาราธนานิมนต์พระสุมนเถระจากเมืองสุโขทัย เพื่อมาเชียงใหม่ โดยได้พักที่วัดพระยืนในเมืองหริภุญชัย ซึ่งขณะนั้นได้มีพระยืน 1 องค์อยู่ก่อนแล้ว 
จนกระทั่ง พ.ศ. 2447 พระครูศีลวิลาศ (พระคันธวงศ์เถระหรือครูบาวงศ์) เจ้าคณะจังหวัดลำพูน พร้อมด้วยเจ้าหลวงอินทยงยศ เจ้าผู้ครองนครลำพูน ได้ร่วมกันบูรณปฏิสังขรณ์สถูปเจดีย์ขึ้นมาใหม่ โดยสร้างก่อหุ้มคลุมองค์พระยืนทั้ง 4 ไว้ภายใน พร้อมกับสร้างพระพุทธรูปยืนองค์เล็กกว่าขึ้นมาประดับเจดีย์ทั้ง 4 ด้าน
พ.ศ. 2471 กรมศิลปากรได้ขึ้นทะเบียนเจดีย์วัดพระยืนเป็นมรดกของชาติ จนกระทั่งเมื่อ พ.ศ. 2548–2549 กรมศิลปากรได้ทำการบูรณะปฏิสังขรณ์องค์พระเจดีย์วัดพระยืน รวมทั้งการปรับภูมิทัศน์โดยรอบของวัด ได้พบสิ่งปลูกสร้าง ก่อด้วยฐานอิฐถือเป็นหลักฐานทางประวัติศาสตร์ที่อาจสาวไปถึงการก่อสร้างวัด โดยมีการขุดพบฐานเจดีย์สมัยสุโขทัย ถนนที่ปูลาดด้วยอิฐโบราณ รวมถึงการขุดพบฐานเสนาสนะ จนเมื่อวันที่ 13 กุมภาพันธ์ พ.ศ. 2549 ได้ขุดพบเศียรพระพุทธรูปสมัยหริภุญชัย สันนิษฐานว่ามีอายุในสมัยพุทธศตวรรษที่ 17–18 และโบราณวัตถุเป็นจำนวนมาก อยู่ในฐานพระเจดีย์ที่ฝังอยู่ใต้ดินบริเวณหลังวิหารพระเจ้าทันใจ 
อาคารและเสนาสนะ.
เจดีย์ศิลปะพุกาม คล้ายกับเจดีย์วัดสัพพัญญูในเมืองพุกาม สร้างยกพื้นลดหลั่นกันเป็นชั้น ๆ มีบันไดเดินขึ้นสู่ลานประทักษิณชั้นบนที่ล้อมรอบด้วยกำแพงแก้ว และมีเจดีย์บริวารองค์เล็กอยู่ทั้ง 4 มุม ส่วนเรือนธาตุเป็นองค์ 4 เหลี่ยม มีซุ้มจรนำทั้ง 4 ด้าน ภายในประดิษฐานองค์พระพุทธรูปยืนสีทอง เหนือขึ้นไปเป็นมาลัยเถา 4 เหลี่ยม ซ้อน 3 ชั้น ยอดเป็นฉัตรสีทองอร่าม บันไดทางขึ้นลานประทักษิณด้านหนึ่ง มีการสร้างรูปปูนปั้นนูนต่ำรูปเสือประดับไว้ 
อาคารหลังเล็ก ๆใต้ร่มไม้เป็น "หลักศิลาจารึกวัดพระยืน" (หลักที่ 62) เป็นหินชนวนรูปใบเสมา ระบุปีชัดเจนว่าเป็นจุลศักราช 732 (พ.ศ. 1913) ใกล้ ๆ มีศาลาบาตร หรือ ศาลาเก้าห้อง ในอดีตใช้เป็นที่ประกอบพิธีกรรมทางศาสนา
วิหารที่แต่เดิมสร้างขึ้นมาตั้งแต่สมัยพระนางจามเทวี ก่อนจะทำการบูรณะครั้งล่าสุดในปี พ.ศ. 2537 ภายในประดิษฐานพระประธานเก่าแก่รุ่นราวคราวเดียวกับการก่อสร้างวิหาร ภายในมีจิตรกรรมฝาผนังเป็นผลงานวาดใหม่ฝีมือช่างท้องถิ่นเรื่องราวพุทธประวัติ องค์พระประธานมีพระยืนองค์เล็ก ๆ ประดิษฐานอยู่ อุโบสถตรงบันไดทางเข้ามีตัวมอม ประดิษฐานองค์พระประธาน คือ "พระศักยมุนีศรีสุมนะ" หรือ "หลวงพ่อใหญ่"
วัดยังมีพิพิธภัณฑ์ท้องถิ่นทางด้านหลังวัดที่ก่อตั้งขึ้นมาในปี พ.ศ. 2547 จัดแสดงข้าวของเครื่องใช้เก่าแก่ต่าง ๆ อาทิ ตู้พระธรรม หีบพระธรรม เครื่องเขิน ถ้วยชาม สัตตภัณฑ์ ขันโตก ผ้าพระบฏ เป็นต้น
วัดศรีศรัทธาธรรม

วัดศรีศรัทธาธรรม เป็นวัดราษฎร์สังกัดคณะสงฆ์ฝ่ายมหานิกาย ตั้งอยู่ในตำบลคลองเขิน อำเภอเมืองสมุทรสงคราม จังหวัดสมุทรสงคราม อยู่ในในสวนลึก หมู่บ้านสวนทุ่ง ด้านหน้าวัดจดคลองขุดหรือคลองเจ๊ก
วัดศรีศรัทธาธรรมจดทะเบียนเป็นวัด เมื่อวันที่ 5 มิถุนายน พ.ศ. 2512 ได้รับพระราชทานวิสุงคามสีมา เมื่อวันที่ 20 ตุลาคม พ.ศ. 2517 โดยคุณศรี หอมรสระรื้น มีความศรัทธาในพระพุทธศาสนา ได้อุทิศที่ดินจำนวน 9 ไร่เศษ ให้สร้างวัด ต่อมาทางวัดได้ซื้อที่ดินขยายออกไปอีก ปีละ 1–2 ไร่ ปัจจุบันบริเวณวัดมีเนื้อที่กว้างขวางพอสมควร
บริเวณวัดร่มรื่น ด้วยสวนผลไม้ และสวนมะพร้าว อาคารเสนาสนะที่สำคัญในวัด ได้แก่ อุโบสถปัจจุบันสร้างใหม่ เมื่อ พ.ศ. 2522 ศาลาการเปรียญ และกุฏิสงฆ์ ประชาชนในหมู่บ้าน และสถานที่ใกล้เคียงได้ร่วมกันบริจาคบ้านเรือนของตน คนละ 1–2 หลัง ให้แก่วัด และร่วมกันสร้างวัด ศาสนสถานของวัดจึงยังมีสภาพเป็นเรือนไม่อยู่ และยังต้องพัฒนาอีกมาก วัดนี้มีหมอพระ รักษาคนไข้ด้วยสมุนไพรไทย มีคนไปหาให้ช่วยรักษา จำนวนมากทุกวัน
วัดบ้านพร้าวใน

วัดบ้านพร้าวใน เป็นวัดราษฎร์สังกัดคณะสงฆ์ฝ่ายมหานิกาย ตั้งอยู่ในตำบลเชียงรากใหญ่ อำเภอสามโคก จังหวัดปทุมธานี
วัดบ้านพร้าวในสร้างโดยพระภิกษุที่เดินทางมาจากภาคอีสาน มาปักกลดในย่านนี้ ต่อมาชาวบ้านเกิดความศรัทธาจึงได้ถวายที่ดินให้ท่านใช้สร้างวัดและได้ถวายบ้านให้รื้อมาสร้างเป็นกุฏิ ตั้งวัดเมื่อ 8 มิถุนายน พ.ศ. 2411 ได้รับพระราชวิสุงคามสีมา เมื่อวีนที่ 15 สิงหาคม พ.ศ. 2420
ปูชนียวัตถุที่สำคัญ ได้แก่ พระปางมารวิชัย ที่วัดบ้านพร้าวในมีด้วยกัน 2 องค์คือ องค์เล็กและองค์ใหญ่ องค์เล็กเคยเป็นพระประธานเก่าของวัดพร้าวในเดิม หล่อด้วยทองเหลือง ปัจจุบันยังคงอยู่โดยประดิษฐานไว้ในโบสถ์คู่กับพระปางมารวิชัยองค์ที่หล่อใหม่ มีขนาดหน้าตัก 6 ศอก 9 นิ้ว สูง 6 เมตร และมีเจดีย์ย่อมุมไม้สิบสอง ตั้งอยู่กลางลานวัดใกล้กับหอระฆัง 
เมื่อ พ.ศ. 2558 วิหารได้ถูกลมพายุพัดพังลงมาได้รับความเสียหายทั้งหลัง เป็นวิหารที่อยู่ระหว่างดำเนินการก่อสร้างยังไม่แล้วเสร็จ ที่สร้างคลุม "หลวงพ่อโต" พระพุทธรูปองค์ใหญ่
ซีโมเน อินซากี

ซีโมเน อินซากี (เกิด 5 เมษายน ค.ศ. 1976) เป็นผู้จัดการทีมฟุตบอลและอดีตนักฟุตบอลชาวอิตาลี ปัจจุบันเป็นผู้จัดการทีมอัล ฮิลาล
เขาเป็นน้องชายของฟีลิปโป อินซากี ซิโมเนเล่นในตำแหน่งกองหน้าตัวเป้าให้กับสโมสรต่าง ๆ ในอาชีพของเขา ซึ่งรวมถึงปีอาเชนซา และลาซีโอด้วย เขาเล่นให้กับสโมสรโรมันมานานนับทศวรรษ โดยชนะเลิศในรายการใหญ่มากมาย รวมไปถึงดับเบิลแชมป์ แต่เขาก็ยังคงใช้เวลาอยู่บนม้านั่งสำรองและถูกส่งยืมไปยังสโมสรต่าง ๆ ซีโมเนเคยเล่นให้กับทีมชาติอิตาลี 3 นัด
หลังจากเกษียณจากการเป็นผู้เล่น เขาเริ่มต้นอาชีพผู้จัดการโดยคุมทีมเยาวชนของลาซีโอก่อนที่จะรับหน้าที่ในทีมชุดใหญ่ในปี 2016 และพาทีมคว้าแชมป์โกปปาอีตาเลีย และซูแปร์โกปปาอีตาเลียนา สองครั้ง ซีโมเนเป็นที่รู้จักจากการใช้แผนการเล่นระบบ 3–5–2 ซึ่งเป็นหนึ่งในโค้ชชาวอิตาลีหลายคนที่แผนนี้มาปรับใช้ได้อย่างน่าทึ่ง
เกียรติประวัติ.
นักเตะ.
ลาซีโอ
ผู้จัดการทีม.
ลาซีโอ
อินเตอร์มิลาน
วัดหน้าไม้

วัดหน้าไม้ เป็นวัดราษฎร์สังกัดคณะสงฆ์ฝ่ายมหานิกาย ตั้งอยู่ในตำบลหน้าไม้ อำเภอลาดหลุมแก้ว จังหวัดปทุมธานี
วัดหน้าไม้ตั้งขึ้นเมื่อ พ.ศ. 2466 และได้รับพระราชทานวิสุงคามสีมาเมื่อ พ.ศ. 2467 ผู้ริเริ่มสร้างวัดมี นายทรัพย์ แผ่พร กำนันตำบลหน้าไม้ในขณะนั้นเป็นหัวหน้ากับ นายอ่อน แจ่มจันทร์ เป็นผู้ให้ที่ดินสร้างคนละ 8 ไร่ ต่อมานายแหยม มีขันทอง ให้อีก 10 ไร่ รวมเป็นที่ดินทั้งหมด 28 ไร่ นายเล็ก กลมเกลา นายอยู่ โรจนาวี นายเปลี่ยน เลิศแล้ว ให้เรือนคนละ 1 หลังใช้เป็นกุฏิสงฆ์ แล้วได้ปลูกเป็นศาลาดินขึ้น ต่อมาใน พ.ศ. 2468 ได้สร้างโบสถ์ชั่วคราวขึ้นเป็นเรือนไม้ โดยมีพระหนู นาคเสนเป็นเจ้าอาวาสรูปแรก ต่อมาสมัยพระอุทัยกลมเกลาเป็นเจ้าอาวาส ได้ปลูกสร้างศาลาการเปรียญถาวรขึ้นเมื่อ พ.ศ. 2474 มีการตั้งโรงเรียนสอนพระธรรมวินัยแก่ภิกษุสามเณรและธรรมศึกษาแก่ฆราวาส ส่วนอุโบสถนั้นมาเริ่มก่อสร้างเมื่อสมัยพระอธิการทองคำจนฺทรํสี พ.ศ. 2508 
นอกเหนือไปจากการทำบุญเป็นประจำทางศาสนาแล้ว ทางวัดยังได้จัดทำบุญเป็นพิเศษประจำปีอีกเช่นการตักบาตรเทโวในวันแรม 1 ค่ำ เดือน 11 คือการใส่บาตรรอบอุโบสถ มีการแสดงพระธรรมเทศนาเรื่องโปรดพุทธมารดาของพุทธองค์งานไหว้พระปิดทอง และแสดงพระธรรมเทศนาเพื่อหาเงินบูรณะะวัดการหล่อเทียนเข้าพรรษาจัดให้มีในวันขึ้น 14 ค่ำ เดือน 8 แล้วจะหล่อในวันรุ่งขึ้น
รายชื่อผลงานเพลงของเจเจโพรเจกต์

เจเจโปรเจกต์ (อักษรโรมัน: JJ Project, #เปลี่ยนทาง) ศิลปินดูโอ้ชายสังกัด เจวายพีเอนเตอร์เทนเมนต์ ประกอบด้วยสมาชิก 2 คน ได้แก่ เจบี (JB) และ จินยอง หรือ จูเนียร์ (Jr.) เปิดตัวอย่างเป็นทางการครั้งแรกเมื่อวันที่ 24 พฤษภาคม ค.ศ. 2012 กับเพลง "Bounce" หลังจากนั้น 2 ปี วันที่ 14 มกราคม ค.ศ. 2014 สมาชิกทั้ง 2 คนจากเจเจโปรเจกต์ได้เปิดตัวอีกครั้งในฐานะสมาชิกของ ก็อตเซเว่น ร่วมกับสมาชิกใหม่อีก 5 คน ปัจจุบัน เจบี และ จินยอง แยกย้ายกันไปเติบโตตามทางของตนเอง โดย เจบี เซ็นสัญญากับค่ายเพลงฮิปฮอปอย่าง "ไฮเออร์มิวสิค" (H1ghr Music) ทำกิจกรรมต่อในฐานะศิลปินเดียว ในขณะที่ จินยอง เซ็นสัญญากับค่ายนักแสดงอย่าง "บีเอชเอนเตอร์เทนเมนต์" (BH Entertainment) มุ่งในสายงานแสดงเป็นหลัก
แนวดนตรี.
แนวดนตรีของเจเจโปรเจกต์ เริ่มแรกในอัลบั้ม "Bounce" เป็นแนว ป๊อป ร็อค ฮิปฮอป ต่อมาในอัลบั้ม "Verse 2" ได้ปรับเปลี่ยนแนวดนตรีเป็น ป๊อป ร็อค อัลเทอร์เนทีฟ และผสมความเป็นอาร์แอนด์บีเข้าไปด้วยให้เข้ากับความเป็นตัวตนของ เจบี และ จินยอง มากขึ้น
วัดสันริมปิง

วัดสันริมปิง เป็นวัดราษฎร์สังกัดคณะสงฆ์ฝ่ายมหานิกาย ตั้งอยู่ในตำบลริมปิง อำเภอเมืองลำพูน จังหวัดลำพูน ที่ดินตั้งวัดมีเนื้อที่ 10 ไร่ 3 งาน 80 ตารางวา มีที่ธรณีสงฆ์จำนวน 1 แปลง เนื้อที่ 3 งาน 42 ตารางวา ปัจจุบันเจ้าอาวาส คือ พระอธิการสว่าง อาภสฺสโร เริ่มรับตำแหน่งเมื่อวันที่ 19 กันยายน พ.ศ. 2541
วัดสันริมปิงสร้างเมื่อ พ.ศ. 2176 เดิมเป็นวัดร้าง เป็นสัน เป็นป่าไม้ไผ่ และมีต้นไม้นาน ๆ ชนิดหนาทึบ หมู่บ้านนี้ก็มีไม่กี่หลังคาเรือน ไปมาหาสู่กันก็แสนลำบาก เพราะไม่มีถนน ต่อมาครูบาเตชะ (เต๋จ๊ะ) ได้มาอยู่จำพรรษา ได้สร้างอาคารเสนาสนะต่าง ๆ ขึ้น และตั้งชื่อวัดว่า "วัดสันริมปิง" เพราะอาศัยว่าวัดอยู่ใกล้แม่น้ำปิง ชาวบ้านเรียกว่า วัดท่าบ้านสัน ได้รับพระราชทานวิสุงคามสีมาเมื่อ พ.ศ. 2217 นอกจากนี้มีโรงเรียนประชาบาล สถานีอนามัยศูนย์โภชนาการเด็กก่อนเกณฑ์ซึ่งก่อตั้งขึ้นเมื่อ พ.ศ. 2525 ในสมัยของพระอธิการสวิง สิริมงคโล ตั้งอยู่ในบริเวณวัด และได้ใช้สถานที่เป็นที่จัดประชุมเกษตรตำบล อบรมกรรมการพัฒนาหมู่บ้าน และประชุมสมาชิกธนาคารเกษตร 
อาคารเสนาสนะประกอบด้วย อุโบสถหลังเดิมตั้งอยู่บริเวณด้านหน้าวัดได้ชำรุดทรุดโทรมไปตามกาลเวลา ได้รื้อถอนแล้วมาสร้างใหม่และได้รับพระราชทานวิสุงคามสีมาเมื่อวันที่ 18 ตุลาคม พ.ศ. 2547 วิหาร ศาลาการเปรียญ และศาลาบาตร ปูชนียวัตถุมีพระประธานเป็นพระพุทธรูปศิลปะเชียงแสน พระสิงห์ 1 พระทองสำริด หีบที่เก็บคัมภีร์พื้นเมือง และเจดีย์
กรณิศ เล้าสุบินประเสริฐ

กรณิศ เล้าสุบินประเสริฐ (เกิด 9 มิถุนายน พ.ศ. 2548) ชื่อเล่น อ๊ะอาย เป็นนักร้อง นักแสดง และนักพากย์ชาวไทย เป็นสมาชิกของโฟร์อีฟ เกิร์ลกรุปสังกัดเอ็กซ์โอเอ็กซ์โอเอนเตอร์เทนเมนต์
กรณิศเริ่มงานในวงการบันเทิงตั้งแต่อายุ 7 ปี มีผลงานเริ่มแรกเป็นการแสดงในละครโทรทัศน์เรื่อง "ยมบาลเจ้าขา" (พ.ศ. 2556) และมีชื่อเสียงจากการเข้าประกวดร้องเพลงหลายรายการ รวมถึง "The Trainer ปั้นฝันสนั่นเวที" (พ.ศ. 2556), "เดอะวอยซ์ คิดส์ ไทยแลนด์ ซีซั่นที่ 2" (พ.ศ. 2557), และ "เด็กร้องก้องโลก" (พ.ศ. 2560) ซึ่งทำให้มีผลงานติดตามมาในหลายแขนง ทั้งละครโทรทัศน์ ละครเวที ภาพยนตร์ ตลอดจนการพากย์เสียง การแสดงของกรณิศในละครเรื่อง "วาสนารัก" (พ.ศ. 2563) ทำให้กรณิศได้รับรางวัลในสาขานักแสดงดาวรุ่งหญิงยอดเยี่ยม
ใน พ.ศ. 2563 กรณิศผ่านการแข่งขันในรายการ "โฟร์อีฟเกิร์ลกรุปสตาร์" จึงได้เป็นสมาชิกของโฟร์อีฟ
ประวัติ.
กรณิศเกิดเมื่อ 9 มิถุนายน พ.ศ. 2548 สำเร็จการศึกษาระดับประถมศึกษาและมัธยมศึกษาตอนต้นที่โรงเรียนปัญจทรัพย์ ดินแดง มัธยมศึกษาตอนปลายที่โรงเรียนสาธิตมหาวิทยาลัยศรีนครินทรวิโรฒ ประสานมิตร วิชาเอกดุริยางคศิลป์ และใน พ.ศ. 2566 เข้าศึกษาระดับปริญญาตรีที่วิทยาลัยนวัตกรรมสื่อสารสังคม มหาวิทยาลัยศรีนครินทรวิโรฒ วิชาเอกการแสดงและกำกับการแสดงภาพยนตร์ ต่อมาย้ายไปศึกษาที่คณะนิเทศศาสตร์ มหาวิทยาลัยกรุงเทพ สาขาวิชาวิทยุกระจายเสียง วิทยุโทรทัศน์ และการผลิตสื่อสตรีมมิ่ง ตั้งแต่ พ.ศ. 2567
อาชีพ.
กรณิศชื่นชอบการร้องเพลง จึงให้บิดามารดาพาไปเรียนร้องเพลง โดยใฝ่ฝันจะเป็นนักแสดง นักแต่งเพลง นักร้อง และศิลปินเกิร์ลกรุปที่เต้นและแร็ป
เมื่ออายุ 7 ปี กรณิศจึงได้เริ่มงานในวงการบันเทิง ผลงานการแสดงแรก คือ ละครโทรทัศน์เรื่อง "ยมบาลเจ้าขา" เมื่อ พ.ศ. 2556
กรณิศยังเข้าประกวดร้องเพลงในรายการต่าง ๆ โดยเริ่มจากรายการ "The Trainer ปั้นฝันสนั่นเวที ปี 5" ใน พ.ศ. 2556 ซึ่งกรณิศแสดงความสามารถด้วยการร้องเพลงสามเพลงพร้อมเปลี่ยนชุดบนเวทีและเต้น ต่อมาใน พ.ศ. 2557 กรณิศเข้าร่วมรายการ "เดอะวอยซ์ คิดส์ ไทยแลนด์ ฤดูกาลที่ 2" และผ่านเข้ารอบห้าคนสุดท้าย ทำให้กรณิศเป็นที่รู้จักมากขึ้นและมีผลงานอื่น ๆ ติดตามมา จากนั้นใน พ.ศ. 2560 กรณิศเข้าร่วมรายการ "เด็กร้องก้องโลก" โดยร้องเพลง "ความในใจ" ของสุเทพ วงศ์กำแหง
ใน พ.ศ. 2561 กรณิศได้รับเชิญให้กล่าวในการประชุมเท็ดที่กรุงเทพมหานคร โดยกรณิศแสดงความคิดเห็นเกี่ยวกับบทบาทที่เด็กต้องการเป็นในปัจจุบันและอนาคต และร้องเพลง "นางนวล" ของธงไชย แมคอินไตย์ ซึ่งพรรณนาถึงความฝันของนกนางนวลที่อยากบินไปยังขอบฟ้า เพื่อสื่อความเชื่อของกรณิศที่ว่า แม้เป็นเด็ก ก็สามารถเป็นนางเอกได้
ภายหลัง กรณิศได้เข้าร่วมคัดเลือกเป็นศิลปินของวายจีเอนเตอร์เทนเมนต์ที่ประเทศเกาหลีใต้ ก่อนเข้าร่วมการแข่งขันในรายการ "โฟร์อีฟเกิร์ลกรุปสตาร์" ซึ่งออกอากาศทางเวิร์คพอยท์ทีวี ประเทศไทย เมื่อ พ.ศ. 2563 เพื่อแสวงหาสมาชิกของเกิร์ลกรุปไทยที่จะจัดตั้งขึ้นใหม่นามว่าโฟร์อีฟ ในการแข่งขันดังกล่าว กรณิศได้รับเลือกเป็นผู้มีความสามารถโดดเด่นที่สุด และได้รับหมวกสำหรับผู้แข่งขันที่ทรงคุณค่ายิ่ง (เอ็มวีพี) กรณิศจึงได้รับเลือกเป็นหนึ่งในสมาชิกเจ็ดคนของโฟร์อีฟ โดยเป็นสมาชิกที่อายุน้อยที่สุดของโฟร์อีฟ
ใน พ.ศ. 2563 กรณิศยังได้รับบทบาท "ใกล้รุ่ง" หญิงสาวนักแสดงลิเกแห่งเมืองนครสวรรค์ในละครโทรทัศน์เรื่อง "วาสนารัก" การแสดงดังกล่าวทำให้สมัชชานักจัดรายการข่าววิทยุโทรทัศน์หนังสือพิมพ์แห่งประเทศไทยมอบรางวัลหงส์อวอร์ด (โล่สุวรรณหงส์) สาขานักแสดงดาวรุ่งหญิงยอดเยี่ยม แก่กรณิศ